ועדת הכלכלה, כנסת 20, פרוטוקול מספר 16, 2015-06-29 12:00

איתן כבל: בוקר טוב לכם.

איתן כבל: אני מבקש לפתוח עוד ישיבה של ועדת הכלכלה של הכנסת בנושא רשות השידור.

איתן כבל: בוקר טוב ללאה, מנהלת הוועדה.

איתן כבל: מגיע לה מזל טוב - יום הולדת שמח.

איתן כבל: אני מתנצל שלא הבאתי את העוגה ואת הבלונים, אבל באמת שיתגשמו החלומות שלך, קטנים כגדולים.

איתן כבל: באהבה גדולה ממני ומכולם כאן וממי שצופה בנו.

<אתי בנדלר: מכולנו.

איתן כבל: אדוני השר אופיר אקוניס, היועצת המשפטית של הוועדה, חברותי וחברי הכנסת, מזומנים, ברשותכם אני מבקש לפתוח את הדיון.

עיסאווי פריג': ברשותך אדוני היושב-ראש, נודע לי שהעובדים לא קיבלו - - -

איתן כבל: אני קיבלתי את זה גם במכתב, ולא רק בעל-פה.

<קריאה: הגיע הזמן שהממשלה תעמוד בהתחייבויות שלה.

איתן כבל: חברים, יש לי בקשה.

איתן כבל: ברשותכם, אני רוצה לקבוע את הכללים של הדיון הזה.

איתן כבל: קודם כל, ברשותכם, אתן בפתיחת הדברים לשר אקוניס להניח בפנינו ולהציג בפנינו את צו השידור הציבורי (דחיית תחילתו של החוק)(מס' 2).

איתן כבל: התקבל האישור של שר האוצר?

<לאה ורון: כן, אדוני.

איתן כבל: התקבל גם אישור שר האוצר.

איתן כבל: הוא יציג את זה.

איתן כבל: לאחר מכן נקיים דיון שבו מי שלא הספיק את דברו בפעם הקודמת יאמר.

איתן כבל: חברי הכנסת - כל אחד בתורו יתייחס.

איתן כבל: ברשותכם ארצה לסכם ולחתוך את העניין בלי ברברת יתר.

איתן כבל: אנחנו יודעים איפה אנחנו נמצאים, אנחנו יודעים את הפלונטר שבו אנחנו נמצאים, את הבעיות שבהן אנחנו נמצאים.

איתן כבל: לכן, אנא באמת בלי בהרצאות.

איתן כבל: אני אומר את זה לא כאמירה, אלא אני אומר את זה גם לכולנו.

איתן כבל: אנחנו באמת נמצאים ברגע מאוד מאוד מאוד חשוב ואני מבקש שכולנו נעשה את המאמץ ביחד איך להוציא אותנו מהסיפור הזה.

איתן כבל: בבקשה, אדוני השר אקוניס.

אופיר אקוניס: תודה רבה, אדוני היושב-ראש.

אופיר אקוניס: אני מודה לך על קיומה של הישיבה הזו ואני מצטרף לברכות למנהלת הוועדה.

אופיר אקוניס: חגגנו גם ביחד ימי הולדת כידוע כאשר אני כיהנתי כיושב-ראש הוועדה.

אופיר אקוניס: באופן אישי אני מוכרח לומר לך, אדוני היושב-ראש, שאתה עומד בראש אחת הוועדות הסטטוטוריות החשובות ביותר בכנסת, בעיקר בשנים האחרונות שבהן באמת הכלכלה שלנו הופכת, ברוך השם לכלכלת שוק, לכלכלה חופשית, לכלכלה שפחות צריכה התערבות רגולטורית, אבל מידי פעם היא כן נזקקת לה.

אופיר אקוניס: והנה, אנחנו נמצאים כאן היום הזה בדיון הזה, ואני באמת רוצה להודות לך, אדוני היושב-ראש, ולאחל לך, לאה, מזל טוב מקרב לב - שתמשיכי לנהל את ועדת הכלכלה עוד שנים ארוכות.

אופיר אקוניס: אני מעריך שזה יהיה ביותר יציבות מאשר פה הדרג הפוליטי מקבל את התפקיד של יושב-ראש הוועדה.

אופיר אקוניס: אדוני היושב-ראש, אני רוצה להגיד לך ולכם, חברי וחברות הכנסת, כמדיניות הממשלה הזו מאמינה בפתיחת פיות ולא בסגירת פיות.

אופיר אקוניס: אני באופן אישי אמרתי את זה גם כיושב-ראש הוועדה, אמרתי את זה גם בתפקידיי השונים כחבר כנסת, כסגן שר וכשר בממשלה.

אופיר אקוניס: אנחנו מאמינים בפלורליזם אמיתי בעיתונות הישראלית, ובעיתונות כזאת שנראה על המסך ונשמע על גלי האתר את מגוון הקולות והדעות בציבוריות הישראלית בצורה מאוזנת, בצורה כזו שבה כל אדם ושבה הגברת ריקי כהן מחדרה תסתכל בטלוויזיה ותרגיש שהשידור נותן לה שידור שהוא בוודאי מאוזן מבחינת הדעות ושמשקף את מגוון העמדות בחברה הישראלית, והן רבות כידוע לכם.

אופיר אקוניס: אין תרבות עליונה ואין תרבות נחותה.

אופיר אקוניס: אין אדם שהוא עושה תרבות יותר טובה ואחר עושה תרבות פחות טובה.

אופיר אקוניס: כל אחד וטעמו, וזה בסדר גמור.

אופיר אקוניס: וכל הדעות וכל העמדות, גם הדעות הפוליטיות וגם התרבותיות, צריכות לבוא לידי ביטוי במסך, ובוודאי בשידור הציבורי.

אופיר אקוניס: אני חושב שאין מצב שתהיה מדינה דמוקרטית בעולם כולו, וישראל היא מדינה דמוקרטית ונאורה, שלא יהיה בה שידור ציבורי.

אופיר אקוניס: אנחנו צריכים את השידור המסחרי, אנחנו צריכים עוד גיוון בשידור המסחרי.

אופיר אקוניס: כולם יודעים את דעתי, אבל לצדו של השידור המסחרי אנחנו חייבים שידור ציבורי.

אופיר אקוניס: אני אומר לכם שהשידור הזה גם צריך להיות חזק.

אופיר אקוניס: אדוני היושב-ראש, הוא צריך להיות בלתי תלוי.

אופיר אקוניס: הוא צריך להיות עצמאי וזאת המטרה שלנו.

אופיר אקוניס: הסיבה שאנחנו פה היא משום שכפי שאמר חבר הכנסת כבל, היושב-ראש, אין פה קואליציה ואין פה אופוזיציה.

אופיר אקוניס: אין רעים ואין טובים.

אופיר אקוניס: יש נבחרי ציבור שתפקידם הוא לדאוג לאינטרס הציבורי.

אופיר אקוניס: אני אומר לכם בצורה הברורה ביותר שהאינטרס הציבורי בישראל הוא שיהיה שידור ציבורי ושלא נגיע למצב שבו נמצאה יון לפני שנה וחצי, שממשלתה הקודמת החליטה, הממשלה החליטה, על סגירת השידור הציבורי ולאחר שנה וכמה חודשים שבהם לא היה שידור ציבורי ביון, הוא נפתח לאחרונה.

אופיר אקוניס: אני לא יודע מה מעמדו שם, אני אומר לכם על אף שורשיי הטובים ביון של מקורותיי המשפחתיים, אני מעדיף את המודל הבריטי.

אופיר אקוניס: המודל הבריטי אחרי שנים ארוכות שבהן ה-BBC כתאגיד שידור ציבורי נמצאו בו כל הבעיות שנמצאו שרשות השידור, אדוני היושב-ראש, איננה חפה מהן.

אופיר אקוניס: היא איננה חפה מהבעיות שנמצאות אז בשירות השידור הבריטי.

אופיר אקוניס: בין הדגם היווני לדגם הבריטי אני מעדיף את הדגם הבריטי.

אופיר אקוניס: על-פי כל בדיקה היום התחנה הנצפית ביותר בבריטניה לצד התחנות המסחריות היא 1-BBC שהיא חלק נכבד ומכובד משידור השירות הבריטי.

אופיר אקוניס: אגב, בניגוד לישראל, אדוני היושב-ראש, שבה נחקק בישראל בכנסת הקודמת חוק השידור הציבורי, בבריטניה ה-British Broadcasting Cooperation הוא תאגיד השידור הבריטי.

אופיר אקוניס: ואם אנחנו נחליט על תיקוני חקיקה - אינני יודע כרגע, אני מעדיף לשמוע את חברות ואת חברי הכנסת, ואת כל אחד ואחת שהגיעו לדיון הזה, כדי לשמוע מכם רעיונות.

אופיר אקוניס: אני לא דידקט, אני לא מכתיב את רעיונותיי כפי שעשו בעבר במקום הזה.

אופיר אקוניס: לא מכתיבים, מקשיבים.

עיסאווי פריג': למי ולמה אתה מתכוון?

אופיר אקוניס: לא כל החוכמה היא אצלי.

אופיר אקוניס: הנה, אני אומר את זה לציטוט ולייחוס ובשידור חי.

אופיר אקוניס: אני קיבלתי חוכמה מסוימת, אבל עוד אנשים קיבלו חוכמה ואני רוצה לשמוע מחוכמתם.

אופיר אקוניס: ולמה ציינתי את חוק התאגיד השידור, חוק השידור הציבורי?

אופיר אקוניס: משום שאם נעשה תיקוני חקיקה, אם נעשה אותם, אני אומר לכם שהדבר הראשון שצריך לחוקק הוא שם החוק.

אופיר אקוניס: הוא צריך להיות חוק השידור הציבורי הישראלי.

אופיר אקוניס: אין בזה שום בושה.

אופיר אקוניס: השידור הציבורי הישראלי זה דבר שאנחנו צריכים להיות גאים בו ולא להסתיר אותו.

קארין אלהרר: - - - שלא התקבלה - - -

אופיר אקוניס: חבל מאוד, זה מאוד מצער.

קארין אלהרר: אבל משפטית אי-אפשר.

אופיר אקוניס: מאוד מצער.

אופיר אקוניס: חברת הכנסת אלהרר, אני אעמוד על הדבר הזה.

אופיר אקוניס: הטלוויזיה הישראלית שידרה שנים כטלוויזיה ישראלית.

אופיר אקוניס: תיכף תגידו לי שלא חוקי להגיד: קול ישראל מירושלים.

אופיר אקוניס: אני לא יודע, אני אומר לך שהדבר הזה נדרש.

יעקב פרי: אדוני השר אקוניס, מה חשוב איך יקראו לחוק?

יעקב פרי: חשוב הוא יבוצע ואיך הוא ימומן.

קארין אלהרר: למה לתת לעובדות לבלבל?

אופיר אקוניס: חבר הכנסת פרי, קודם כל, יש חשיבות עליונה לדבר הזה.

אופיר אקוניס: כיוון שלא סיימתי את דבריי - - -

איתן כבל: חברי חברי הכנסת, אני עשיתי את עצמי שלא שומע את ההפרעות.

איתן כבל: זה נהיה גבה גלים.

אופיר אקוניס: כיוון שלא שמעת את סוף דבריי אז ודאי תוכל להסכים אליהם כאשר נגיע לסיפא שלהם.

אופיר אקוניס: חבר הכנסת יונה בהתייחס גם לשאילתה - אני עשיתי בשבועיים האחרונים דבר שאף אחד כמעט, אני לא רוצה להתחייב על עשרות שנים, אבל בוודאי בשנים האחרונות לא עשה.

אופיר אקוניס: אני הלכתי והתייצבתי, חבר הכנסת פרי, מול עיניהם באופן ישיר ובלתי אמצעי של עובדות ועובדי רשות השידור במתקנים שבירושלים ובמתקן בתל-אביב כדי לשמוע אותם, כדי לשמוע אנשים שחרב הפיטורים עמדה מעל ראשם.

אופיר אקוניס: זה יכול היה לקרות בעוד ארבעה ימים

עיסאווי פריג': לפני הבחירות ואחרי הבחירות עשית את זה.

אופיר אקוניס: זה עדיין עומד מעל ראשם אם ההארכה לא תאושר כאן, משום שאני חושב שכאשר באים ודנים בדיוק כפי שחברות וחברי הכנסת עושים, ובצדק, בצדק, כאשר חלילה אנחנו עומדים בפני סגירת מפעל מגבות בערד או מפעל לשימורים "פרי גליל" או מפעל אחר ברחבי מדינת - עובדות ועובדים הם בני אדם.

אופיר אקוניס: אני גם לא מקבל את כל השיח הזה שמבטל את כולם.

אופיר אקוניס: אני שמעתי כינויי גנאי איומים עליהם.

מיכל בירן: סרטון של ראש הממשלה שמעת?

אופיר אקוניס: חבר הכנסת יונה, אני אגיד לך את הדבר הבא.

אופיר אקוניס: כמו בכנסת, כמו בסיעת הליכוד, כמו בסיעת המחנה הציוני, כמו בכיתה, כמו בכיתה בצבא, כמו בכיתה בתיכון, כמו במליאת הכנסת, יש טובים יותר או חרוצים יותר ויש חרוצים פחות.

אופיר אקוניס: אין כולם לא בסדר.

אופיר אקוניס: יש שבסדר ויש שלא בסדר.

אופיר אקוניס: לכן, אני חושב, חבר הכנסת יונה, שעשיתי את הדבר האנושי ביותר, המוסרי ביותר, הבסיסי ביותר, וזה לשמוע את העובדות והעובדים.

אופיר אקוניס: וכן, לעיתים גם ללמוד מהם.

אופיר אקוניס: אפשר גם ללמוד מהם ואפשר גם לחלוק עליהם.

אופיר אקוניס: אני אמרתי להם כפי שאמר היושב-ראש, חבר הכנסת כבל, שאנחנו ברגעי ההכרעה.

אופיר אקוניס: קודם כל, לפי החוק אנחנו ברגעי ההכרעה האחרונים ביותר.

אופיר אקוניס: החוק הנוכחי לא מאפשר לנו הארכה מעבר להארכה הזו, וזה צריך גם לדעת ולשים על השולחן וכל עובדות ועובדי הרשות צריכים לדעת.

איתן כבל: וכאן אין פנדלים.

אופיר אקוניס: נכון מאוד, בדיוק כך.

אופיר אקוניס: אנחנו עכשיו בחצי השני של ההארכה.

אופיר אקוניס: אנחנו התחייבנו במערכת הבחירות האחרונה על ביטולה של אגרת הטלוויזיה.

אופיר אקוניס: אני בא מהשקפה פוליטית מין מוזרה כזו שאומרת שכאשר גוף פוליטי מביא סוג של עיקרי מצע לציבור או מעמיד הבטחות לציבור, כאשר הוא מקבל את המנדט הוא צריך לעמוד בהם ולא לחפור בו.

אופיר אקוניס: לכן, על דעתו של ראש הממשלה - - -

יעקב פרי: מאוד עקביים אתם.

אילן גילאון: התחייבתם גם לעשות שלום אז - - -

אופיר אקוניס: על דעתו של ראש הממשלה, על דעתו, אני מודיע שאין כוונה לחזור למתווה של גביית אגרת טלוויזיה מן הציבור.

יעקב פרי: השר אקוניס, איך זה ימומן?

אופיר אקוניס: אני אענה על כל השאלות, חבל לי על דברי הפתיחות.

איתן כבל: חבר הכנסת פרי, תעבוד על ההשחזה.

איתן כבל: תתאפק.

איתן כבל: למה באמצע?

איתן כבל: לאט, לאט.

איתן כבל: תן לו לסיים.

אופיר אקוניס: לצערנו, אדוני היושב-ראש, כפי שהתרעתי, כי כך חשבתי גם בתפקידי כסגן שר בממשלה הקודמת, ולכן למען הגילוי הנאות, אדוני היושב-ראש, אני הודעתי בממשלה הקודמת שאינני מתכוון להצביע בעד חוק השידור הציבורי במתכונת שהובאה לכנסת הקודמת, ואכן לא הצבעתי.

אופיר אקוניס: התרעתי גם בפני השר הקודם שאני מעריך אותו ומכבד אותו, ואני בטוח שהוא בא בכוונות טובות.

אופיר אקוניס: אמרתי שבלוח הזמנים שנקבע בחוק בוועדת אלהרר, לא בוועדת הכלכלה כי החוק היה בוועדה מיוחדת שהוקמה לדבר הזה, אחר כך אושר במליאת הכנסת, בלוח הזמנים שנקבע בחוק אין מצב שמוקם תאגיד שידור ציבורי חדש במדינת ישראל.

אופיר אקוניס: ולכן, ואני מברך את המחוקק הקודם על כך, נתן בסעיף 92(ג) את האפשרות לדחות את מועד התחילה של החוק פעמיים.

אופיר אקוניס: אנחנו כבר בסוף ההארכה הראשונה.

אופיר אקוניס: אנחנו מבקשים כעת מחברות וחברי ועדת הכלכלה להצביע בעד אישורה של ההארכה האחרונה שקיימת על-פי חוק כדי שנוכל, אדוני היושב-ראש, בזמן הזה להבטיח את הדבר הבסיסי ביותר, חבר הכנסת פרי.

אופיר אקוניס: חבר הכנסת פרי, ההארכה הזו מתבקשת כדי להבטיח בדיוק את מה שאמרת - להקים את תאגיד השידור הציבורי הישראלי, אם אפשר במהירות האפשרית.

אופיר אקוניס: צריכים כולנו, ועל כולנו מוטלת אחריות כבדה מאוד, להבטיח שהדבר הזה יקרה בצורה הטובה ביותר, האחראית ביותר, היעילה ביותר והרזה ביותר למענו ולמענם של צופי הטלוויזיה במדינת ישראל.

אופיר אקוניס: בסוף אנחנו באים לשרת אותם.

איתן כבל: ומאזיני הרדיו.

אופיר אקוניס: ומאזני הרדיו כמובן משום שתפקידנו הוא לשרת אותם, חבר הכנסת פריג'.

אופיר אקוניס: תפקידם איננו לשרת אותם, תפקידנו הוא לשרת אותם.

אופיר אקוניס: אני באתי לכאן כדי לשרת אותם.

איתן כבל: תודה, אדוני השר.

עיסאווי פריג': כדי שהתמונה תהיה ברורה, אני פונה לכבוד השר, שלושה חודשים, מה אתה הולך לעשות - - -

איתן כבל: אדוני חבר הכנסת, חברי, אהובי, ברשותך, כיוון שגם הכנסתי אותך גם לתוך סאגה הזאת, אז ברשותך בוא נעשה את הדיון כמו שצריך כל אחד בתורו.

איתן כבל: אתה בוודאי שחקן מרכזי פה בחוק הזה ובוודאי שתינתן לך ההתייחסות.

איתן כבל: אבל ברשות

איתן כבל: כם אני רוצה לקבוע כך את הכללים.

איתן כבל: אני רוצה לברך את מנכ"ל משרד האוצר שי באב"ד קודם כל בברכת הצלחה כחבר, ובוודאי בתוקף תפקידך.

איתן כבל: אנחנו שנינו בוגרים של אותה ישיבה תיכונית, מדרשית נעם פרדס-חנה, ושנינו שחררנו את הראש.

איילת נחמיאס ורבין: אדוני היושב-ראש, נדמה לי שאני לא רואה כאן נציגים של הכנ"ר.

איתן כבל: יש, יש.

איתן כבל: איילת, הוא לא נמצא.

איתן כבל: נבצר ממנו.

איתן כבל: סגניתו כאן.

איתן כבל: חברות וחברים, זו פעם אחרונה שאנחנו עוסקים כאן בפרוצדורה של מי יושב.

איתן כבל: סליחה, סליחה.

איתן כבל: למי שלא ברור לו התחלנו את הדיון.

איתן כבל: אני מבקש משי באב"ד.

איתן כבל: אני רוצה שקודם כל נבין את הפלטפורמות עליהם אנחנו יושבים בדיון.

איתן כבל: דהיינו, השר הציג את הבקשה ועכשיו אני מבקש מאלה שאמורים להעמיד את הרשות על אדני ברזל, לפחות על-פי תפיסתם, לשמוע מה הם אומרים בעניין הזה.

איתן כבל: סליחה, לא ראיתי את אדוני המנכ"ל.

איתן כבל: אני מברך את המנכ"ל משרד התקשורת הנכנס.

איתן כבל: יש לנו הרבה שיחות גם בהמשך לדיונים הקודמים וגם נתאם פגישה דחופה כדי ללבן נושאים מנושאים שונים הקשורים לשידור בכלל.

איתן כבל: אבל ברשותכם, קודם כל אשמע את מנכ"ל האוצר שיציג את תפיסת האוצר.

איתן כבל: משם נעבור לעובדים ואחר כך נתחיל עם חברי הכנסת, וזה כדי שיהיה לנו סוג של מעטפת.

איתן כבל: חברים יקרים, אני זוכר, יודע, מכיר את כולם בעל-פה.

איתן כבל: אדוני המנכ"ל, בבקשה על העניין, לא על הצדדים.

<שי באב"ד: אדוני היושב-ראש, קודם כל תודה רבה על הברכות.

<שי באב"ד: אשתדל להיות קצר ומאוד לעניין.

<שי באב"ד: המצב שנוצר שבו יש הארכה של שלושה חודשים שבמסגרת השלושה חודשים האלה אמור להימצא איזשהו מקור תקציבי, כרגע לא ברור, למימון רשות השידור במתווה הקיים שלה הוא מאוד בעייתי מבחינתו.

<שי באב"ד: ראשית, מאחר ו - - -

איתן כבל: אני רוצה לעצור את אדוני.

עיסאווי פריג': על מה אנחנו יושבים אם אני שומע את זה?

איתן כבל: עיסאווי, סליחה.

איתן כבל: אני לא מציע שנתחיל את הדיון בשיטה הזו.

איתן כבל: זה האולם שלי ובאולם שלי עובדים על-פי הכללים שלי.

איתן כבל: אל תתחיל את הצרות שלך, אנחנו לא סיפרנו לך את הצרות שלנו.

איתן כבל: שי, ברשותך.

איתן כבל: אנחנו בשלב א' אמורים לעסוק בעניין מאוד ברור.

איתן כבל: אם ירצה אדוני בשלב כזה או אחר לפרט את הבעיות להגשמת העניין יפרט אדוני את הבעיות.

איתן כבל: בשלב הראשון יש צו מונח, חתום על-ידי שר התקשורת שהוא במקרה גם ראש הממשלה משום מה, ועל-ידי שר האוצר.

איתן כבל: שניהם הניחו את הבקשה.

איתן כבל: ההתייחסות שלך בשלב הראשון צריכה להיות איך מממשים את הצו הזה, איך מקדמים אותו ואיך מייצרים מצב שבתוך התווך הזה של השלושה חודשים אדוני יודע לומר לנו איך מתכוונים לצאת אל הדרך.

איתן כבל: שיהיה ברור, אנחנו יוצאים מכאן כשהדברים ברורים, כל אחד במקומו ממשרד התקשורת, ממשרד האוצר.

איתן כבל: אין יותר דנידין.

איתן כבל: אף אחד פה לא רואה ואינו נראה בתהליך הזה.

איתן כבל: אנחנו יוצאים מכאן עם תשובות ברורות גם לעובדים, גם אם יש כאלה שיצטרכו ללכת הביתה על-פי רפורמה כזו או אחרת.

איתן כבל: אנשים רוצים אופק.

איתן כבל: אין יותר, לא אתן כאן למישהו למשוך מעבר.

איתן כבל: לכן, אני גם מבקש.

איתן כבל: גם היתה לנו שיחה אתמול ואני אומר את הדברים כאן.

איתן כבל: אתם שחקן מרכזי ואני מצפה לתשובות, להבהרות ברורות, תודה.

<שי באב"ד: תודה רבה, אדוני היושב-ראש.

<שי באב"ד: אם אדוני היושב-ראש ייתן לי להשלים אז אני בטוח שיהיו לי תשובות.

<שי באב"ד: גם אם התשובות לא יהיו נעימות או גם אם התשובות לא מקובלות אלה התשובות ואדוני מוזמן לקחת את זה גם אם זה לא מקובל עליו.

<שי באב"ד: לפחות מבחינתנו העמדה המקצועית היא כזו.

<שי באב"ד: בשלב הנוכחי מאחר ואין גביית דמי אגרה, יש חוות דעת משפטית שעומדת, ונמצא כאן נציג של היועץ המשפטי של משרד האוצר שיגיד שיש קושי רב לעשות מימון תקציבי לגוף הקיים במשך שלושת החודשים הקרובים ממקור תקציב משרד האוצר.

<שי באב"ד: אדוני אמר שאני לא אביא לו את הצרות אז אין בעיה.

<שי באב"ד: אם הצרות האלה לא יבואו לפתחי שאני אצטרך לממן בלי אגרה אני לא אביא את הצרות האלה הלאה.

<שי באב"ד: אני מוכן מחר בבוקר אם ראש הממשלה ושר התקשורת רוצה לחתום על צו אגרה שיחתום על צו אגרה והכול יתקיים כדין כפי שהחוק מחייב, דרך אגב.

<שי באב"ד: פה מנסים דרך מעקף שמצד אחד, ואני חושב שבצדק, לא לגבות אגרה מהציבור, ומצד שני, למצוא מקור תקציבי.

<שי באב"ד: רק צריך להבין שבראיית האוצר זה לא יש מאין.

<שי באב"ד: לוקחים מקום אחד זה אומר שאין במקום אחר ואז יהיו פה דיונים על מקום אחר שלקחו ממנו.

<שי באב"ד: אבל הנקודה עצמה - במשך שלושת החודשים הקרובים שניתנה הארכה, ואכן שר האוצר נתן את ההארכה, שר האוצר הדגיש בפניי שהארכה הזאת ניתנת על-ידי כך שבשלושה חודשים הקרובים אנחנו נראה את המתווה מתחיל להתקדם.

<שי באב"ד: מה זאת אומרת המתווה מתחיל להתקדם?

<שי באב"ד: המצב שבו קרקעות אסטרטגיים עדיין נמצאים ברשות השידור שכבר מזמן לא היו צריכים להיות שם, וגם מספר העובדים שהוא הרבה יותר ממה שצריך להיות ברשות הקיימת נשאר כמו שהוא לשלושה חודשים הקרובים ומשרד האוצר מממן, זה לא יהיה.

<שי באב"ד: אבל מצב שבו בשלושת החודשים הקרובים יתחיל מתווה לצמצום מספר העובדים, כמובן בפרישה ברצון על-פי ההסכמות שהגיעו אליהן במסגרת החוק, פעם ראשונה, ופעם שנייה, יציאה ממתחמים אסטרטגיים כדי שנוכל להתחיל לקדם אותם למטרות אחרות שהן מטרות אסטרטגיות לא פחות חשובות, אם מתווה כזה יהיה וכנגד מתווה כזה בשלושת החודשים הקרובים, אנחנו נראה איזה מקור תקציבי, בהתאם גם לכספים שאמורים להיות מועברים למתווה כזה, יעברו כדי שההחלטה להאריך בשלושה חודשים תוכל להתקיים.

<שי באב"ד: בסוף שלושת החודשים האלה ובמהלך שלושת החודשים האלה יצטרך לשבת משרד האוצר יחד עם מנכ"ל משרד התקשורת ולראות מה קורה הלאה עם המתווה ואיך נערכים לקראת הקמת הגוף החדש ומהם לוחות הזמנים.

<שי באב"ד: אבל מצב שבו אנחנו נגיע עוד שלושה חודשים בדיוק לאותה נקודה שבה היינו ביום חמישי האחרון עם 1,600 עובדים ועם אותם מתחמים, ובדיוק אותה רשות שידור כמו שהיא, עם אותו מימון של סדר גודל של 450 מיליון שקל בשנה שהציבור מממן את זה שלא מאגרה והאוצר נותן לזה יד, זה אני אומר לאדוני תשובה מפורשת, לא יהיה.

עיסאווי פריג': אדוני אומר בכל כך ברור, הוא מדבר - - -

איתן כבל: סליחה.

איתן כבל: חברים יקרים, אני מודיע לכם שאני לא חייב שכולכם תהיו פה.

איתן כבל: אני לא חייב אתכם פה.

איתן כבל: תאמין לי שאני יכול לנהל דיון בלשוחח עם עצמי.

איתן כבל: אני מבקש לא להפריע לי.

איתן כבל: אני מבין את המצוקה שלכם, אנא.

איתן כבל: עיסאווי, הקשבתי לו.

איתן כבל: הדברים שלו לא מקובלים.

עיסאווי פריג': מה מהות הדיון עם אמירה שאני שומע מהאוצר שלא משתמעת לשתי פנים?

עיסאווי פריג': אני רוצה להבין.

איתן כבל: חבר הכנסת עיסאווי פריג', אני לא נותן לו לענות.

איתן כבל: הדברים שלו ברורים, השאלה שלך ברורה.

איתן כבל: אנחנו נתקדם במתווה שלנו ונחזור אליו.

איתן כבל: גברתי היועצת המשפטית ביקשה להתייחס.

<אתי בנדלר: בישיבה הקודמת בעניין אני אמרתי שלהבנתי סעיף 113 לחוק השידור הציבורי מחייב את האוצר לממן את הפעילות של תאגיד השידור הציבורי.

<אתי בנדלר: אני לא הייתי נאיבית כדי לחשוב שהאוצר ישמע את חוות דעתי ומיד יזרים כספים למפרק כדי לממן את הפעילות.

<אתי בנדלר: אבל אני לא יכולה שלא להתייחס למה שקורה כאן בממשלה, אדוני השר.

<אתי בנדלר: ראו, נניח שאנחנו נמצאים לפני חקיקת חוק השידור הציבורי, רק עם חוק רשות השידור.

<אתי בנדלר: רשות השידור מומנה בעיקר מתשלום האגרה.

<אתי בנדלר: מה יש בחוק רשות השידור?

<אתי בנדלר: מספר סעיפים המתייחסים לנושא האגרה.

<אתי בנדלר: הסעיף העיקרי לענייננו הוא סעיף 28(א) לחוק רשות השידור, התשכ"א-1965, שאומר דברים מאוד ברורים: ראשית, המחזיק במקלט טלוויזיה ישלם לרשות אגרה שנתית בסכום של 515 שקלים חדשים.

<אתי בנדלר: בחוק זה – אגרה.

<אתי בנדלר: סעיפים קטנים (ב), (ב1) ו-(ג) לאותו סעיף מדברים על הפחתה מסכום האגרה, על עדכון האגרה.

<אתי בנדלר: ואז בא סעיף קטן (ד) שאומר: אחת לשנה, סמוך לאחר מועד השינוי, יפרסם השר את סכום האגרה.

<אתי בנדלר: אגב, בדרך כלל החוק משתמש במילה "השר רשאי לפרסם", "השר רשאי להתקין תקנות", "השר רשאי", וכו.

<אתי בנדלר: לא פעם אני נשאלת בדיוני ועדה: מדוע אתם משתמשים במילה "רשאי" כשאנחנו רוצים קטגורית?

<אתי בנדלר: ואני אומרת כי יש שפיל של שיקול דעת לשר ואחר כך בהתאם לנסיבות.

<אתי בנדלר: יש נסיבות שגם אם כתוב "השר רשאי", המשמעות היא חובה, ויש על כך לא מעט פסיקה.

<אתי בנדלר: כאן בעניין ההודעה אין שיקול דעת.

<אתי בנדלר: ראו איך זה מפורסם.

<אתי בנדלר: אני חוזרת שוב: אחת לשנה, סמוך לאחר מועד השינוי, יפרסם השר את סכום האגרה.

<אתי בנדלר: סכום האגרה לא פורסם, מועדי תשלום לא נקבעו, והאגרה לא נגבית.

<אתי בנדלר: והנה, אני שומעת עכשיו מהשר - שוב, לא מופתעת לשמוע את זה - שלא מתכוונים לגבות את האגרה.

דב חנין: לשרים החוקים הם רק המלצה, זה לא באמת מה שמחייב.

דב חנין: הם לא אזרחים רגילים.

<אתי בנדלר: מה קורה כשמוטלת על גוף מינהלי, על שר, חובה לבצע פעולה כלשהי והוא לא עושה?

<אתי בנדלר: אז או שהיועץ המשפטי לממשלה מנחה אותו לעשות את זה או שמוגשת עתירה ובית-המשפט העליון מחייב את השר לבצע את חובתו על-פי חוק.

<אתי בנדלר: כאן זה ברור שלא נמצא, לא יכול להיות מטבע הדברים אף גורם שיגיש עתירה לחייב לגבות אגרה כי אף אחד לא יתאבד על הצעד הלא פופולרי הזה.

<אתי בנדלר: זה היה המצב, ואני חוזרת שוב למשטר של לפני חקיקת חוק השידור הציבורי.

<אתי בנדלר: נניח שהשר לא היה מפרסם הודעה כזו ולא היו גובים אגרה וגורמים על-ידי כך להתמוטטותה של רשות השידור.

<אתי בנדלר: זה ברור שמצב כזה לא יעלה על הדעת.

<אתי בנדלר: עכשיו בינתיים נחקק חוק השידור הציבורי.

<אתי בנדלר: סעיפים אלה שקראתי הם עדיין בתוקף, החובה הזאת עדיין קיימת ושרירה.

<אתי בנדלר: והובא סעיף 113 שעליו דיברתי ואמרתי שלהבנתי הוא מחייב את האוצר להשלים ולממן את רשות השידור בפירוק כרגע כי לשון החוק היא ברורה.

עיסאווי פריג': אבל הייעוץ המשפטי שקיבלו שם אומר אחרת.

עיסאווי פריג': קיבלת ייעוץ משפטי אחר?

<שי באב"ד: כן.

<אתי בנדלר: הפתעה.

<אתי בנדלר: המשפטנים של משרד האוצר - - -

<שי באב"ד: יש יועץ משפטי למשרד האוצר ואני מאוד מעריך את גברתי.

איתן כבל: לנו יש את היועצת שלנו.

איתן כבל: היא הכי טובה מבחינתנו.

איילת נחמיאס ורבין: זה ברור.

איילת נחמיאס ורבין: אני מכירה את היועץ המשפטי של האוצר.

איילת נחמיאס ורבין: אני מאוד מופתעת שזו הפרשנות.

איתן כבל: התפקיד שלנו לקבל את חוות הדעת של מי שמייעצת לנו.

איתן כבל: מי שרוצה לפנות לגורמים אחרים יכול לעשות את זה.

איילת נחמיאס ורבין: זה ברור, אבל זה מאוד מוזר.

<שי באב"ד: אדוני צודק לחלוטין שמחובתו לקבל את הייעוץ המשפטי של הוועדה של היועצת המשפטית שלו.

<שי באב"ד: כחובתי כמנכ"ל משרד האוצר לקבל את הייעוץ המשפטי של היועץ המשפטי במשרד האוצר.

<אתי בנדלר: יושבים כאן משפטני משרד האוצר, והתחלתי להגיד את המילה הפתעה, במירכאות כפולות כמובן.

<אתי בנדלר: הרי היה לי ברור כפי שהתחלתי את דבריי שהאוצר מצויד בחוות דעת משפטית אחרת שאומרת שלא זו היתה הכוונה.

<אתי בנדלר: הכוונה או התכלית של הסעיף היתה לעשות השלמה לאגרה ולהכנסות האחרות.

<אתי בנדלר: זה ברור לי לחלוטין שזו הפרשנות של משפטני האוצר והם יוכלו להציג את עמדתם ודאי טוב ממני.

<קריאה: יש פרוטוקולים של הוועדה?

עיסאווי פריג': יש, יש.

עיסאווי פריג': הכול יש.

<אתי בנדלר: מכל מקום, כשאנחנו מדברים על פרשנות תכליתית שאולי אתם תסתמכו עליה, ברור דבר אחד - תכלית החוק לא היתה שלא תיגבה אגרה וגם האוצר לא ישלים את הכספים.

<אתי בנדלר: אני חושבת שהמצב הוא חמור במיוחד, אדוני השר, כי אנחנו מדברים כאן על שתי זרועות של הממשלה.

<אתי בנדלר: ביד אחת הממשלה מסכלת את האפשרות לגבות אגרה, ומצד שני, בא האוצר ואומר: אם אין אגרה, אני לא אתן את ההשלמה.

<אתי בנדלר: התוצאה היא שהמחוקק מחוקק והממשלה, סליחה שאני מתבטאת לראשונה בחיי בצורה כל כך נמוכה, הממשלה מצפצפת על החוק - זו התוצאה.

עיסאווי פריג': - - -זו התעללות בעובדים, אין משפט אחר.

איתן כבל: עיסאווי, אתה הפרעת להקשיב לאתי.

אילן גילאון: אדוני היושב-ראש, על זה נאמר להאמין לידך הימנית או לידך השמאלית?

<אתי בנדלר: אני אזכיר עוד דבר והוא שבהתאם להנחיות היועץ המשפטי לממשלה כשמתגלעת מחלוקת בין שני משרדי ממשלה, מי שצריך לתת את חוות דעתו בעניין הזה זה היועץ המשפטי לממשלה.

<אתי בנדלר: אני עד עכשיו לא שמעתי את עמדת היועץ המשפטי לממשלה.

<אתי בנדלר: יש כאן אי-עמידה ברורה בהוראות החוק בשורה התחתונה, וזה לא משנה כרגע אם מקבלים את העמדה שאין חובה לגבות אגרה או שמקבלים את העמדה שאין חובה להשלים אם אין אגרה.

<אתי בנדלר: התוצאה היא שיש חוק שאיננו מקוים.

איתן כבל: תודה.

איתן כבל: חברים וחברות, ברשותכם.

איתן כבל: האמת היא שיש כאן קטע קצת מביך.

איתן כבל: קודם כל, אני רוצה שתדעו לפרוטוקול שאני הזמנתי את השר ארדן לבוא כמי שהוביל את התהליך כולו.

איתן כבל: יש פה חברים שסייעו בידיו תוך אמונה מלאה שדברים שנאמרים לפרוטוקולים מתכוונים גם לקיים אותם.

איתן כבל: לצערי, הוא לא בא.

<קריאה: לא סתם הוא לא בא.

איתן כבל: סליחה.

איתן כבל: שנית, "הבורר" זה רק סדרה.

איתן כבל: התפקיד שלנו כאן הוא לפקח, לא להיות בורר.

איתן כבל: אנחנו לא מתכוונים בשום פנים ואופן להיות הגורם שיקבע מי צודק יותר - האוצר או משרד התקשורת - בהבנתו את הדברים.

איתן כבל: אנחנו, חבריי חברי הכנסת, נאמר את דברנו בצורה מאוד מאוד ברורה, חבר הכנסת יוסי יונה.

איתן כבל: אני אומר את זה בצורה שאנחנו לא מתכוונים לא להבהיר את עמדתנו.

איתן כבל: לכן, אני מבקש מאיתנו, חברי הכנסת, בואו לא ניפול לתהליך הזה.

איתן כבל: בואו נאמר את עמדתנו איך אנחנו חושבים שראוי שהדברים ייעשו ויבוצעו כי אין שום דבר שיכול לכסות את ערוות הממשלה בהתנהלותה בעניינים האלה.

איתן כבל: לכן אני אומר, בואו נתקדם כדי שבסוף נגיע לתוצאות הרצויות כי זממנו הולך ומתקצר.

איתן כבל: ברשותכם, מי בשם העובדים?

איתן כבל: אני יודע שעשר ידיים יכולות להיות מורמות.

איתן כבל: חיקה, בבקשה.

<אחיה גינוסר: אחיה גינוסר, יושב-ראש אגודת העיתונאים בירושלים.

<אחיה גינוסר: אני גם אנסה בקצרה לומר כמה מילים.

<אחיה גינוסר: אתה אמרת שהזמנת את השר ארדן והוא לא הופיע, לצערי גם.

<אחיה גינוסר: אני מוכרח לומר שכשבז

<אחיה גינוסר: מנו שאלנו את השר ארדן מדוע הוא לא הולך על הרפורמה שנחתמה בהסכמת האוצר ובהסכמת כולם, הוא אמר:

<אחיה גינוסר: אני נכנסתי לתפקידי ואני לוקח את תפקידי ברצינות כשר חדש.

<אחיה גינוסר: החלטתי לעשות בדיקה מחודשת והבדיקה המחודשת הראתה את התוצאות של החוק הזה שנחקק.

<אחיה גינוסר: מדוע הוא לא מגלה את אותה סבלנות כלפי שר חדש שנכנס וזה תפקידו והוא גם כן רוצה וחושב שיש לו מה לתרום ויש לו מה להגיד והוא רוצה לבדוק את הדברים מחדש ולראות אם הדברים נכונים או לא.

<אחיה גינוסר: הוא חושב שצריך לעשות כמה תיקוני חקיקה בחוק הזה.

<אחיה גינוסר: כולנו חושבים שצריכים לעשות כמה תיקונים, כולנו יודעים שחייבים לעשות כמה תיקונים משום שהחוק הזה הוא לא ישים בצורה שהוא נחקק.

<אחיה גינוסר: הוא לא ישים, צריך לתקן.

<אחיה גינוסר: אני מצטער לשמוע את עמדת האוצר.

<אחיה גינוסר: זה שיש להם יועץ משפטי שאומר מה שאומר, אני חושב שזה בניגוד לעמדה של כל - - -

איתן כבל: חיקה, אל תפרשן את האחרים.

איתן כבל: אמור את דעתך.

איתן כבל: חבל, סתם אתה מפספס את ההזדמנות שניתנת לך.

<אחיה גינוסר: גם לנו יש יועצים משפטיים.

<אחיה גינוסר: כולם בדעה כמו של היועצת המשפטית הנכבדה של הוועדה הזו, שיש כאן אי-קיום טוטאלי של החוק.

<אחיה גינוסר: יש כאן הפרת חוק ברורה מצד הממשלה.

<אחיה גינוסר: יש כאן הפרת חוק, בעיקר לפי מה שאני שומע, מצד האוצר, כך אני מפרש את הדברים.

<אחיה גינוסר: החודש קיבלנו הודעה שאנחנו כבר לא נקבל חלק משכרנו.

<אחיה גינוסר: זאת אומרת, את דמי ההבראה.

<אחיה גינוסר: נאמר לנו באופן מפורש בצורה פורמאלית שהאוצר לא מוכן לתת כסף למימון המשך פעילותה של רשות השידור.

<אחיה גינוסר: זו דרך בעצם להרוג את רשות השידור.

<אחיה גינוסר: מה שמוצע כאן זה להרוג את רשות השידור.

<אחיה גינוסר: הצטערתי גם לשמוע ולראות את מכתבם של היוצרים שלדעתי הם עושים טעות קשה.

<אחיה גינוסר: לכם, היוצרים, אני יכול להגיד.

<אחיה גינוסר: לומר: תפטר אותו כדי שלי תהיה עבודה - - -

<קריאה: ממש לא אמרנו את זה.

<קריאה: לא אמרנו את זה ואל תגיד את הדברים האלה.

<קריאה: אנחנו לא אמרנו את זה, חד-משמעית.

<קריאה: כסף לא ישולם לכם.

<קריאה: קודם העובדים.

<קריאה: לא היוצרים ולא הספקים, קודם העובדים.

<קריאה: לא אמרנו שיפטרו אתכם.

<קריאה: אתם אמרתם לא לשלם לנו.

איתן כבל: אוקיי, 60 שניות הסתיימו.

איתן כבל: תודה, עד פה.

<אחיה גינוסר: אני רק רוצה לומר לחבריי היוצרים.

<אחיה גינוסר: הדרך היחידה שלכם לחיות, ולחיות טוב, היא רשות שידור חזקה וטובה.

<אחיה גינוסר: כדאי לכולנו לנסות להביא לכך שתהיה רשות שידור טובה וחזקה.

<אחיה גינוסר: עוד אמירה אחת, סליחה.

<אחיה גינוסר: כיוון שלאוצר יש הסתייגויות, אנחנו הסכמנו והודענו על כך באופן מפורש גם למנכ"ל משרד התקשורת.

<אחיה גינוסר: הודענו: אנחנו מוכנים לפרישה מידית מרצון.

<אחיה גינוסר: אני חושב שאם תפעילו את זה אתם תראו שלא צריך לפטר.

<אחיה גינוסר: למה לפטר ולמה להפחיד?

<קריאה: אני לא אמרתי לפטר.

איתן כבל: חיקה, התוספת של נזכרתי בזאת היתה יותר חשובה מכל האמירה שאמרת עד עכשיו.

איתן כבל: נעבור עכשיו לסדר הבא.

איתן כבל: אנחנו נתחיל עכשיו עם שני חברי כנסת, נעבור לגורם מקצועי סביב השולחן.

איתן כבל: אין לכם מושג כמה לי יש לומר בעניין הזה.

איתן כבל: אבל ברשותכם, בואו נהיה ממוקדים.

איתן כבל: ראשונת הדוברים קארין אלהרר, אחריה - חבר הכנסת פרופ' יוסי יונה.

איתן כבל: אני רק רוצה להזכיר שקארין היתה יושבת-ראש הוועדה המיוחדת.

<קריאות: זוכרים, לא יכולים לשכוח.

<קריאות: מי שוכח?

איתן כבל: חברים, יפה.

איתן כבל: יש מי שחושב עליה.

איתן כבל: כולנו מרוצים.

איתן כבל: קארין, בבקשה.

קארין אלהרר: אדוני היושב-ראש, תודה רבה.

קארין אלהרר: תודה על הדיון.

קארין אלהרר: לאה, כמובן מזל טוב.

קארין אלהרר: הדברים שאמר השר אקוניס הם מרגשים.

קארין אלהרר: אבל יחד עם זאת, אני לא מבינה איזה צעדים ננקטו על מנת שבאמת ייושם חוק השידור הציבורי.

קארין אלהרר: אני אתחיל מדבר קטן עוד לפני שנגיע לכסף.

קארין אלהרר: האם, למשל, אושרו חברי הדירקטוריון שנבחרו על-ידי ועדת האיתור?

קארין אלהרר: זה דבר שבהחלט מתחילים בו כדי להעמיד את השידור הציבורי החדש על רגליו ולהתקדם לכיוון מימוש החוק.

קארין אלהרר: אני לא ראיתי שהדבר הזה נעשה.

קארין אלהרר: אני יודעת שכבר יש שמות של אנשים ותמהני מדוע לא אושרו אותם אנשים.

קארין אלהרר: אפשר למסמס את זה והממשלה עושה יופי יופי של עבודה כדי למסמס את זה.

קארין אלהרר: זה נורא נורא חבל כי אני אגיד לכם מה מטריד אותי.

קארין אלהרר: מטריד אותי שזה אותו ראש ממשלה.

קארין אלהרר: מטריד אותי שאז הוא העביר את זה בממשלה והעביר את זה בכנסת, ועכשיו פתאום הוא אומר: רגע, אני רוצה לחשוב על זה.

קארין אלהרר: אז אדוני ראש הממשלה, ואדוני השר הממונה אופיר אקוניס, זה מאוחר מדי לחשוב על זה.

קארין אלהרר: הייתם צריכים לחשוב על זה הרבה קודם.

<קריאה: את היית צריכה לחשוב על זה קודם בוועדה.

קארין אלהרר: אני חשבתי על זה.

<תמנה עורב: חברת הכנסת אלהרר, את ישבת בראש הוועדה.

עיסאווי פריג': שגב ידידי, אתה תקבל את ההזדמנות שלך, אני מבטיח לך.

עיסאווי פריג': זמננו מוגבל.

עיסאווי פריג': יש לנו שעה בסך הכול.

קארין אלהרר: להגיע למצב הזה ובגלל אמירות ורצון להיות מאוד פופוליסטי דקה לפני בחירות: יאללה, נבטל את האגרה - כאילו שלא היה מקום לבטל את האגרה - - -

<קריאה: קארין, אבל - - -

קארין אלהרר: לא, מה זאת אומרת?

קארין אלהרר: אני לא אמרתי לבטל את האגרה.

קארין אלהרר: לי אין סמכות לבטל את האגרה.

קארין אלהרר: לא נכון, זה לא מה שכתוב בחוק.

<גלילה הורנשטיין: את מודה בזה שזה היה הליך - - -

עיסאווי פריג': חברים, אנחנו לא נמצאים בדיון.

עיסאווי פריג': חבר'ה, תקשיבו.

עיסאווי פריג': ידידי, אני מבקש ממך.

עיסאווי פריג': תן כבוד לוועדה, זמננו מוגבל.

עיסאווי פריג': תן זמן ואנחנו גם נשמע את כולכם.

קארין אלהרר: המטרה היתה, בסופו של דבר, לבטל את האגרה, אבל בצורה מסודרת אחרי שהוקם השידור הציבורי החדש.

קארין אלהרר: לא לעשות את זה באמצע ולשים את כולם באיזה בור כזה שעכשיו אנחנו יושבים מול העובדים ומה נגיד להם?

קארין אלהרר: זה לא רוצה לשלם, זה לא רוצה להוציא אגרה.

קארין אלהרר: חשבו על זה מראש, זה כתוב בחוק – תבדקו.

<קריאה: אנחנו יודעים שזה כתוב בחוק, אבל אתם לא - - -

<תמנה עורב: חברת הכנסת אלהרר, הייתם כל כך כל כך כל כך כל כך לחוצים שלא חשבתם על שום דבר.

עיסאווי פריג': אני לא מבין את מה שאתם עושים.

עיסאווי פריג': אנחנו לצדכם, אנחנו רוצים לעזור לכם.

עיסאווי פריג': תעזרו לנו לנהל את זה טוב לטובתכם.

קארין אלהרר: אדוני, המטרה היא בסופו של דבר שיוקם השידור הציבורי החדש שהוא יהיה שידור ציבורי טוב ויעיל, ולהשאיר כמה שיותר עובדים.

קארין אלהרר: תפסיקו עם האמירות הפופוליסטיות האלה, תפסיקו עם זה.

עיסאווי פריג': חברת הכנסת, תודה.

עיסאווי פריג': הערה לכבוד השר, אחרי זה עוברים לחבר הכנסת יונה.

<גלילה הורנשטיין: 25% עובדים רציתם להשאיר, עד 25% - - -

עיסאווי פריג': די - נו, באמת.

עיסאווי פריג': תנו לנו לנהל את זה בצורה מאוד חברית ועניינית.

אופיר אקוניס: הערה אחת עובדתית, ברשותך אדוני היושב-ראש.

אופיר אקוניס: כמובן לא הפרעתי לחברת הכנסת אלהרר שעמדה בראש הוועדה המיוחדת, אם כי דיברתי איתה בפורום כזה או אחר והתרעתי בפני המצב הקיים כפי שבא לידי ביטוי בימים אלה.

אופיר אקוניס: הרי אני לא אחראי לו, אני רק מנסה לתקן פה את התסבוכת האדירה שהגענו אליה.

קארין אלהרר: ראש הממשלה הוא שר התקשורת.

אופיר אקוניס: לעניין האגרה אני רוצה להבהיר שמדובר במסיבת עיתונאים משותפת של שר האוצר לפיד והשר ארדן שזו היתה גולת הכותרת שלה.

קארין אלהרר: אבל תקרא את החוק.

אופיר אקוניס: קארין, לא הפרעתי לך.

אופיר אקוניס: זו היתה גולת הכותרת שלה הרבה לפני ההחלטה על פיזור הכנסת.

אופיר אקוניס: ואכן, אנחנו חזרנו על כך ערב הבחירות.

איתן כבל: תודה, קארין סיימה את דבריה, ברשותכם?

קארין אלהרר: לא.

קארין אלהרר: מסיבת העיתונאים שהתקיימה שהביאה להקמתה של הוועדה המיוחדת אמרה שבסופו של דבר - - - -

<קריאה: - -- ועובדה זה לא קורה - - -

קארין אלהרר: אדוני היושב-ראש, אתה יכול להגן עליי?

איתן כבל: חברים, משה, אתה רוצה שנגיע בסוף לאיזשהו פתרון או שאתה רוצה להפריע לי?

<קריאה: רוצים פתרון.

איתן כבל: אז בבקשה.

איתן כבל: תנו לי לעזור לכם להגיע לאיזה סוג של פתרון.

איתן כבל: אני מסתכל על העובדים.

איתן כבל: אז אנא, ברשותכם, אל תפריעו לי.

קארין אלהרר: אדוני היושב-ראש, בסופו של דבר האגרה אכן היתה אמורה להיות מבוטלת.

קארין אלהרר: זה לא סוד, לא מחביאים את זה.

קארין אלהרר: אבל לא עושים את זה בדרך כזו, בדרך שמעמידה את כולם בסכנה.

קארין אלהרר: אני רוצה את השידור הציבורי ואני רוצה אותו חוזק ואיתן.

קארין אלהרר: שיהיה מאוד ברור - אני רוצה אותו נקי משיקולים פוליטיים.

קארין אלהרר: אני רוצה אותו, ואני חושבת שראש הממשלה הוא זה שלא רוצה אותו כי אם הוא היה באמת רוצה אותו היה לו מספיק זמן.

קארין אלהרר: עברה שנה, שנה בדיוק.

קארין אלהרר: מה נעשה בעניין?

קארין אלהרר: שום דבר ולא כלום.

קארין אלהרר: אז לבוא עכשיו ולהגיד: אוקיי, אתם יודעים מה?

קארין אלהרר: אנחנו נאשר עכשיו - לא יהיה מישהו בחדר שיצביע נגד ההארכה.

קארין אלהרר: אבל תגידו לי אתם מה תיתן הארכה של שלושה חודשים אם אפילו את הדירקטורים לא מאשרים, תגידו לי.

<אחיה גינוסר: גם ארדן לא אישר.

איתן כבל: סליחה, חיקה.

קארין אלהרר: מה זה משנה?

קארין אלהרר: ואם זה ארדן - - -

<אחיה גינוסר: ארדן לא אישר את הדירקטורים ולא חתם - - -

איתן כבל: חיקה, תצא החוצה בבקשה.

איתן כבל: נרגעת?

איתן כבל: אוקיי.

איתן כבל: תודה.

איתן כבל: תודה לך, חברת הכנסת אלהרר.

איתן כבל: ברשותך, אני מתכוון להתייחס לכל דבר מהשאלות שאת שאלת.

איתן כבל: אנחנו לא מתכוונים שהדברים לא ייאמרו, תהיה להם התייחסות.

איתן כבל: בבקשה פרופ' יוסי יונה.

יוסי יונה: אדוני היושב-ראש, באמת זה דיון מאוד מאוד חשוב וקריטי.

יוסי יונה: אני מברך על הדברים של השר אקוניס.

יוסי יונה: הם באמת דברים מרגשים.

יוסי יונה: אבל אתם יודעים, אנחנו עם מסורת מאוד ארוכה של ראשי ממשלה ושרי תקשורת ועוד שלא ביצעו הלכה למעשה את האמונה שלהם בקיומה של רשות שידור ציבורי עצמאי ולא תלוי בגופים פוליטיים.

יוסי יונה: בואו נגיד שאני מקווה, ולא רק מקווה, אני מקווה שהפעם אכן כשהרפורמה הזו תצא לדרך, אכן היא תהיה כזאת.

יוסי יונה: אנחנו כאן בין חברי הכנסת בוועדת הכלכלה, ובכלל, תפקידנו יהיה כדי להבטיח שאכן הדברים הלאה ימומשו כפי שנאמרו כאן.

יוסי יונה: זה חשוב לנו.

יוסי יונה: מגיע למדינת ישראל, מגיע לאזרחי ישראל, שתהיה רשות שידור ציבורית ישראלית.

יוסי יונה: אנחנו תמימי דעים ביחס לשם, אין לנו בעיה עם זה.

יוסי יונה: היא צריכה להיות עצמאית.

קארין אלהרר: אין בעיה.

קארין אלהרר: בסדר, תשכנע את - - -

מיכל בירן: אופיר, תעביר בחקיקה שגם מי שירצה לשתות תה יאכל תה, מי שירצה לשתות מים יאכל מים.

מיכל בירן: יש לך עוד הצעות?

אופיר אקוניס: חבר הכנסת יוסי יונה תמך בזה.

מיכל בירן: נכון, בגלל זה - - - מאבק דמיוני בראש - - -

אופיר אקוניס: את לא צריכה לעקוף אותו משמאל.

מיכל בירן: להיפך.

מיכל בירן: אני אומרת שזה כל כך מובן מאליו שזה שאתה מכריז על זה - - -

אופיר אקוניס: אז אם זה מובן מאליו למה זה לא בחוק, ריבון העולמים?

איתן כבל: מיכל, מיכל.

איתן כבל: בבקשה, אני יכול להיות סובלני עד גבול מסוים.

איתן כבל: אני כבר אומר לכם, אני לא רוצה להגיע למצב הזה.

איתן כבל: שימו לב שאני יודע להשתיק או לדומם אוזן כל פעם מכיוון אחר, אבל לא לקחת את זה באקסטרים.

איתן כבל: חברים, לא להגזים, באמת לא להגזים.

איתן כבל: גם אני ישבתי יותר מפעם אחת בצד השני ולא הייתי מהילדים השקטים.

איתן כבל: אז בבקשה, בבקשה, לא לאבד פרופורציות.

איתן כבל: אני מאוד מבקש.

איתן כבל: השר, יש לך פריווילגיה, אתה כבר שר.

איתן כבל: אתה לא צריך לענות על כל דבר.

אופיר אקוניס: מסכים.

דב חנין: וכדאי למצוא דרך יותר טובה לברוח מהעניין.

איתן כבל: חברים, די.

איתן כבל: תנו לנו להתקדם.

איתן כבל: כל אחד מכם גם רוצה לומר את דברו ולא רק בהערת ביניים.

יוסי יונה: כבוד השר, פרצת לדלת פתוחה.

יוסי יונה: כולנו מסכימים, תמימי דעים ביחס לנקודה הזו ונמשיך הלאה.

אופיר אקוניס: חן, חן.

יוסי יונה: נקודה נוספת - ישנה איזה תמימות דעים כאן שנדרשת רפורמה שבאה להטיב עם רשות השידור הציבורי, שהיא באה לשפר, לעדכן, להתעדכן.

יוסי יונה: נראה לי גם על-פי מה שאני שומע מצדם, גם של העובדים, שעל כך אין מחלוקת.

יוסי יונה: לא זו המחלוקת, אלא המחלוקת היא על טיבה של הרפורמה הזו ועד כמה היא יכולה להבטיח, מצד אחד, באמת שירות ציבורי איכותי בלתי תלוי, כמו כן, שמגן על זכותם של העובדים.

יוסי יונה: יש כאן באמת איזשהו פלונטר שהייתי מכנה אותו פלונטר שלטוני.

יוסי יונה: פלונטר שלטוני - זאת אומרת, שהשלטון הכניס אותנו כאן לאיזושהי בעייתיות מסוימת והוא מסרב לחלץ אותנו מתוכה עם טענות מטענות טכניות כאלה ואחרות.

יוסי יונה: זאת אומרת, השלטון הוא זה שהפסיק את האגרה.

יוסי יונה: עכשיו יש לנו דחייה של עוד שלושה חודשים.

יוסי יונה: ברור על פניו שאם מישהו בא ואומר: אנחנו רוצים להקפיא את העניין הזה עוד שלושה חודשים ואז להביא את ההסדר שהוא טוב יותר, אז לא עושים בינתיים צעדים חד-צדדיים עד אז.

יוסי יונה: זה פשוט לא הגיוני, שי באב"ד.

יוסי יונה: כי אם אתה עכשיו מבקש הארכה לשלושה חודשים לבוא ולהגיד: אבל אני בכל זאת מתחיל את המשחק היום, אני מפסיק את התקצוב היום, אז מה הועילו חכמים בתקנתם?

יוסי יונה: זאת אומרת שהעניין שבאמת בצו של ראש הממשלה שדוחים את כניסתה של הרפורמה הזו לתוקף בעוד שלושה חודשים, אתה מייתר את הצו הזה הלכה למעשה.

יוסי יונה: לכן, צריכה לבוא לכאן דרישה.

יוסי יונה: היא הגיונית, היא מוסרית.

יוסי יונה: אתה לא יכול לעצור את הכספים הללו ולהגיד: אני עוצר את המימון בשלב הזה ונראה מה יקרה.

יוסי יונה: אם כן, זו הערה שאנחנו תובעים אותה באמת בשם ההיגיון, בשם מעמדנו פה כחברי כנסת, כדי שהדברים יתנהלו כשורה.

יוסי יונה: דבר נוסף באשר לעובדים.

יוסי יונה: כאן אפילו עלתה איזושהי עמדה שיש כאלה שאומרים: היה וייתנו, לחלקנו לפחות, תנאי פרישה הוגנים ונדיבים אנחנו נקבל את הדין ונפרוש.

יוסי יונה: אבל אני בכל זאת רוצה להעלות שאלה, תמיהה, אפשר שאני לא הייתי שייך לדיונים שקדמו לכאן.

יוסי יונה: ישנה הצעת החוק הזו, התאגיד החדש, ואז נקבע מתוך 700 מצבת כוח-אדם שיעבדו שם, 25% ייקלטו רק מהעובדים הוותיקים.

יוסי יונה: נשאלת השאלה, מה ההיגיון שהנחה?

יוסי יונה: האם מישהו יודע באופן חד-משמעי ש-65% רוצים לפרוש?

יוסי יונה: האם מישהו יודע באופן חד-משמעי ש-65% הם לא עובדים טובים ולכן צריך לסלק אותם?

<קריאות: רשעות, פחד מבג"צ.

יוסי יונה: על פניו זה נראה שרירותי.

יוסי יונה: לכן, אני חושב שגם את זה צריך לבדוק מחדש, לבוא ולומר: ישנה עובדים טובים ומסורים ומקצועניים ויכולים להיות לתועלת רבה של הגוף החדש שיתקיים.

יוסי יונה: לכן, צריך לחשוב על קריטריונים.

יוסי יונה: היה והאנשים שפועלים היום במערכת הם טובים יותר והם מתאימים לתאגיד החדש, יש להשאיר אותם בעבודתם.

יוסי יונה: אני לא מבין את ההיגיון הזה שבא ואומר: לא, רק 25% כשהמשמעות כפי שכולנו כאן יודעים, 25% - כ-180 עובדות ועובדים הוותיקים שהם בעצם מהווים מה?

יוסי יונה: כי מצבת העובדים כ-1,470.

יוסי יונה: הולכים כ-1,200 אנשים הביתה?

יוסי יונה: למה?

יוסי יונה: על פניו לא קיבלנו תשובה סבירה לעניין.

יוסי יונה: (מחיאות כפיים).

איתן כבל: תודה.

איתן כבל: אתם גם יכולים להתפקד ולתמוך בו בפריימריז.

איתן כבל: אמרת דברים מאוד חשובים וגם אתייחס אליהם.

איתן כבל: אסנת טרבלסי.

איתן כבל: אחר כך חברת הכנסת איילת נחמיאס ורבין ואחר כך שייקה קומורניק.

איתן כבל: שני חברי כנסת אחרי ושייקה.

<אסנת טרבלסי: מכיוון שאני דיברתי בוועדה הקודמת אני נותנת את זכות הדיבור לעמית ליאור יושב-ראש איגוד התסריטאים.

איתן כבל: אוקיי, שניים במחיר אחד.

<עמית ליאור: אנחנו במשך חמש שנים בהוראת שעה במקום שיעשו 36% מהתקציב של רשות השידור על יצירה, נעשה בין אחוז ל-2.

<עמית ליאור: הממשלה הזאת, המדינה הזאת, החסירה מיליארד שקל מהיצירה הישראלית.

<עמית ליאור: בשש-שבע שנים האלה אנחנו נהיינו בון-טון בעולם.

<עמית ליאור: סדרות שלנו נמכרות בכל מקום, הסרטים שלנו נמכרים בכל מקום והגוף היחיד שלא אכפת לו מהיצירה בישראל ומהתרבות בישראל זה אתם כנראה.

<עמית ליאור: כי כבר הגענו לבג"צ ובג"צ העלה אותנו בשנת 2016 ל-180 מיליון שקל, ועכשיו מה שאנחנו רואים זה עוד פעם שהרשות הזאת הופכת להיות רשות שמשלמת משכורות, עושה חדשות ועושה ספורט.

<עמית ליאור: איש מכם עד עכשיו לא דיבר על היצירה.

<עמית ליאור: חייבים לנו 50 מיליון שקל על 2014, חייבים לנו 90 מיליון על 2015.

<עמית ליאור: הכנ"ר כשהוא מדבר על זה שהוא יצא brake even ב-2014, לא סופר אותנו ולא סופר את היצירה.

<קריאה: - - -

איתן כבל: חברים, קודם כל כבוד.

<עמית ליאור: לא אכפת לי, חשוב לי שהעובדים האלה ייצאו בכבוד.

<עמית ליאור: אין לי מילה להגיד על זה, זה באחריותכם, אבל האחריות שלכם היא גם למסך וגם למוחות של הילדים שלנו ולא ייתכן שהמקום הזה יחזור להיות אותו הדבר שהוא היה.

<עמית ליאור: אז מה עשינו בזה?

<עמית ליאור: חברים, כשאתם מדברים על מה שאתם הולכים לעשות תדברו גם על ה-140 מיליון שקל שבלעדיהם לא יהיה מסך, לא יהיה מסך.

<עמית ליאור: אנחנו מדברים על דמי הבראה, אנחנו מדברים על מיליארד שקל שהיו יכולים לפרנס 4,000 איש ואנחנו עוברים לחוק הרישיונות, אנחנו הולכים להצטמצם ל-150 מיליון שקל ממה שהיה.

<עמית ליאור: אם לא יעבור החוק הזה ולא יהיה השידור הזה, אתם הולכים לרסק 4,000 עובדים.

איתן כבל: ברשות

איתן כבל: כם, אני רוצה להציע הצעה לעובדים ולמפיקים.

איתן כבל: באמת אני אומר לכם, אתם לא יריבים האחד של השני.

<קריאות: נכון, בדיוק.

איתן כבל: סליחה, שתי הקבוצות האלה אמורות להשלים זו את זו, כי בסופו של עניין אם לא יהיה בית לא יהיה לכם מקום ולאלה לא יהיה מקום.

איתן כבל: לכן, במקום לאחד, כל אחד ואחד מהמקום בו הוא נמצא - - -

<קריאה: איתן, לא סופרים אותנו.

איתן כבל: אני סופר אותך?

איתן כבל: תודה.

איתן כבל: במקום שכל דיון אתם תתייצבו פה וכמו איזה שני תגרנים או שתי קבוצות של תגרנים פה שמוצאים את עצמם - המערכת חולה על מאבקים כאלה.

איתן כבל: זו פעם אחרונה שמקיימים אצלי פה דיון ואתם מתנפלים האחד על השני.

איתן כבל: אני מודיע לכם קבל עם ועולם, כשזה יקרה שתי הקבוצות יהיו בחוץ אם לא תלמדו להיות האחד ליד השני, שתי הקבוצות תהיינה בחוץ.

איתן כבל: חברת הכנסת איילת נחמיאס, ואחריה - חבר הכנסת אילן גילאון.

איילת נחמיאס ורבין: אני מוכרחה לומר משהו.

איילת נחמיאס ורבין: ראשית, אני מודה ליושב-ראש על התגובה שלו.

איילת נחמיאס ורבין: אני מברכת את השר אקוניס, זה היה מאוד חשוב.

איילת נחמיאס ורבין: בדיון הקודם חסרת לנו.

איילת נחמיאס ורבין: אני מברכת את שי באב"ד ואת שלמה פילבר על התפקידים שלהם.

איילת נחמיאס ורבין: אני באמת רוצה לבקש מכם שלא תיפלו למלכודת הישראלית הטיפוסית שבא משרד ממשלה אחד מול משרד ממשלה שני, ובאמצע תקועים כל האנשים הנפלאים האלה, ואני אומרת על כל אחד ואחד מהם נפלאות ונפלאים.

איילת נחמיאס ורבין: זה באמת באמת בעיה.

איילת נחמיאס ורבין: אני אומנם לא הייתי בכנסת הקודמת ולא הייתי שותפה לחוק השידור הציבורי החדש, אבל אנחנו מותירים את האנשים האלה בלי פתרון.

איילת נחמיאס ורבין: אני אומר את זה בצורה גסה, לא לבלוע ולא להקיא.

איילת נחמיאס ורבין: זה דבר שהוא בלתי נסבל, בעיניי.

איילת נחמיאס ורבין: אמרנו את זה גם בדיון הקודם ואנחנו חוזרים על עצמנו.

איילת נחמיאס ורבין: עמית דיבר על היצירה הישראלית.

איילת נחמיאס ורבין: אני רוצה לדבר איתכם על התמלוגים שמגיעים ליוצרים.

איילת נחמיאס ורבין: אתם חייבים להבין משהו.

איילת נחמיאס ורבין: בכל הבלגן הזה יש בכלל אנשים שהם אילמים, לא נמצאים בחדר הזה בכלל.

איילת נחמיאס ורבין: אנחנו לא רואים אותם, הם מחוץ לחדר הזה.

איילת נחמיאס ורבין: עמית דיבר ואין לי מושג על איזה 4,000 אתה מדבר.

איילת נחמיאס ורבין: אני חושבת שמדובר בהרבה יותר אנשים.

איילת נחמיאס ורבין: מדברים על עשרות אלפי אנשים שזו פרנסתם, על כולם, על כולם.

איילת נחמיאס ורבין: חברים, עזבו אותי כרגע מהמספרים למרות שאני בן אדם שמאמין שצריך לדבר בדברים תכליתיים.

איילת נחמיאס ורבין: זה לא יכול להיות.

איילת נחמיאס ורבין: בסוף האנשים האלה - זו הפרנסה שלהם ואנחנו לא רואים אותם כאן.

איילת נחמיאס ורבין: גברתי שמייצגת את הכנ"ר, אני לא יודעת מה שמך, אבל פרופ' האן ישב פה בדיון הקודם ואנחנו אמרנו לו: לא יכול להיות שאתה תתעלם מחובות רשות השידור שגם זה אגב על-פי חוק, צריך להגיד, היתה התייחסות בחוק לדבר הזה.

איילת נחמיאס ורבין: מהחוב הזה מתעלמים.

איילת נחמיאס ורבין: עכשיו אנחנו נמצאים במציאות שבה אפילו תביעות חוב אי-אפשר עדיין להגיש כי רשות השידור הישנה עדיין קיימת, רשות השידור החדשה לא הוקמה, וכולם נופלים בין הכיסאות.

איילת נחמיאס ורבין: בסוף גם אתם תיפלו.

איילת נחמיאס ורבין: גם אתה ידידי, השר אקוניס.

איילת נחמיאס ורבין: בסוף גם אתם תיפלו בתוך הבור המטורף.

איילת נחמיאס ורבין: גם אני חושבת שאתה דיברת מאוד יפה, וכמו שאני מכירה אותך, אתה גם דיברת מנהמת ליבך.

אופיר אקוניס: נכון מאוד.

איילת נחמיאס ורבין: אבל אמרה בצדק חברתי קארין אלהרר, לא יכול להיות שאושרו דירקטורים ולא נחתם המינוי שלהם.

איילת נחמיאס ורבין: אומר שי באב"ד בצדק: אני רוצה לדעת שמתחיל איזשהו מתווה.

איילת נחמיאס ורבין: ככה מתחילים מתווה להקמת ארגון חדש, אנחנו יודעים את זה.

איילת נחמיאס ורבין: כך עושים את זה.

איילת נחמיאס ורבין: בסופו של דבר, ראש הממשלה לא יכול לתת את ידו לכל מה שקורה כאן, לכך ששום דבר ממה שאמור להתבצע, והיה אמור להתבצע עד עכשיו, פשוט לא קורה.

איילת נחמיאס ורבין: אני פונה אליך שי באב"ד, אני מצפה מכם באמת.

איילת נחמיאס ורבין: אתם לא יכולים להותיר את האנשים האלה בלי פתרון.

איילת נחמיאס ורבין: לבוא ולהגיד: אני מצפה שהמתווה יתחיל לנוע - אתה צודק.

איילת נחמיאס ורבין: מי יתקע לידי כף שעכשיו המתווה הזה יתחיל לנוע?

איילת נחמיאס ורבין: אתם חייבים לקחת אחריות.

איילת נחמיאס ורבין: יכול להיות שצריך לעשות איזשהו צוות שרים מידי לחירום.

איילת נחמיאס ורבין: אני מוכנה לתת לכם אין ספור פתרונות ניהוליים, אנחנו באים מהעולם הזה.

איילת נחמיאס ורבין: אני מאוד אוהבת את שיטתו של יושב-ראש הוועדה שאומר: תוך שבוע אני מצפה.

איילת נחמיאס ורבין: אני מצפה באמת, אדוני היושב-ראש, שבתוך שבוע אנחנו נדע וכל הציבור ידע, אנחנו נהיה שקופים בעניין הזה, מה הולך לקרות על מנת שלאנשים האלה תשולם ההבראה ושהיוצרים ידעו מה קורה עם ה-140 מיליון שקלים שחייבים להם.

איילת נחמיאס ורבין: תודה רבה.

איתן כבל: תודה לך, איילת נחמיאס ורבין.

איתן כבל: חבר הכנסת אילן גילאון ואחר כן אתן כמה משפטים, ברשותך, לשי באב"ד כי הוא צריך לצאת.

עיסאווי פריג': אבל שישמע אותנו.

עיסאווי פריג': אנחנו רוצים להגיד דברים ששי ישמע.

עיסאווי פריג': זה ההתייחסות שלכם בדיון כזה.

עיסאווי פריג': אם אתה יוצא באמצע, עם כל הכבוד, זה חוסר אחריות - - -

<שי באב"ד: נציגי האוצר נשארים פה בדיון, אדוני.

<שי באב"ד: אנחנו לא מביעים חוסר הערכה.

אילן גילאון: אדוני השר, המטרה בכל המהלך הזה לא היתה להוריד ולהסיר את האגרה.

אילן גילאון: המטרה היתה שידור ציבורי עם פחות פוליטיזציה, עם יצירת מקור יותר גדולה, עם זמינות.

אילן גילאון: אתה דימית ל-BBC, ולא ידעתי למה אתה מתכוון בדיוק, איפה קווי הדמיון.

אילן גילאון: בדרך כלל אנשים שאין להם דרך מדברים על מתווה.

אילן גילאון: המתווה הזה דומה ל-BBC כמו שאני דומה לרקדן בלט פחות או יותר על-פי המתווה שלו.

אילן גילאון: אני רוצה לפרשן אותך.

אילן גילאון: מה באת ואמרת?

אילן גילאון: אהבתי לשמוע את המוזיקה שבקולך, לא את הדברים.

אילן גילאון: בעצם אמרת: זה היה רעיון נפל מתחילתו.

אילן גילאון: זו גזירה שהציבור לא עומד בה.

אילן גילאון: אנחנו לא מסוגלים לקיים אותה.

אילן גילאון: אלה שהציתו את האסם כבר מזמן ברחו מכאן כי הם לא מתייצבים.

אילן גילאון: יש במקרה הזה לבוא ולומר את הדברים נכוחה.

אילן גילאון: אני יודע שהדבר הזה נעוץ כאצבע בעין לאנשים מסוימים, אבל זו בכל זאת רשות שידור, הרשות הציבורית הראשונה שהביאו לה מפרק והיא לא רגל סוכרתית.

אילן גילאון: אי-אפשר לקצץ אותה פעם אחרי פעם.

אילן גילאון: מתחילים מזה שמורידים את ההבראה, עוד מעט לא ישלמו כסף לכדורגל.

אילן גילאון: אדוני היושב-ראש, תוכנית "פוליטיקה" עומדת לרדת.

אילן גילאון: היא יוצאת לחופשה לשלושה חודשים.

אילן גילאון: איפה מר ויזנטל?

אילן גילאון: לא ראיתי אותו.

אילן גילאון: הוא פה.

אילן גילאון: אתה רוצה שאני אאמין שאין פוליטיזציה של המערכת כאשר אתה מוריד את התוכנית הזאת שהיא כבר שש או שבע שנים לא יצאה לחופשה בחודשי הקיץ?

אילן גילאון: אני באמת מבקש את התייחסותך הקרה.

אילן גילאון: אולי שם המנחה אסרטיבי מדי, אולי העורך לא נשמע לך, אינני יודע.

אילן גילאון: אם אתם חושבים שאחרי כל התהליכים האלה אנחנו נאמין שאתם באמת מתכוונים למשהו שהתיימרתם לעשות אותו - אני לא מאמין בזה.

אילן גילאון: יש לי הצעה מאוד קונקרטית.

אילן גילאון: היו פה מעל עשר רפורמות.

אילן גילאון: האם אני צודק?

<קריאות: 14 דוחות היו.

אילן גילאון: היה בר-מצווה של רפורמות וכל אחת התעלתה על חברתה.

אילן גילאון: ברפורמה האחרונה סוף סוף הגיעו לאיזשהו מתווה של הסכמה כי את הדברים צריך לעשות בקצב אחר.

אילן גילאון: מה זה נקרא פופוליזם?

אילן גילאון: פופוליזם זה נקרא כאשר אתה אומר לאנשים: אני מוריד לכם את האגרה - כאילו זו האגרה היחידה שאנחנו משלמים, אדוני, בחיים האלה.

אילן גילאון: אנחנו משלמים אלף אגרות יותר יקרות מהאגרה הזו בדרכים שונות.

אילן גילאון: אבל היה שר שרצה כמובן גם להביא לעצמו רפורמה, על שמו, שתהיה חקוקה על שמו, ועכשיו הוא לא יכול לעמוד בה.

אילן גילאון: אני מאוד שמח, שמעתי את המנגינה שלך.

אילן גילאון: אני חושב שאין צורך בשלושה חודשים.

אילן גילאון: צריך לומר בכנות, באצילות, שהדבר הזה הוא דבר שנכשל.

אילן גילאון: רשות השידור בקליפת אגוז - ההצלחה הכי גדולה שהיתה לממשלה לתת את זה, זה להעמיד את היוצרים מול העובדים האחרים כאילו אח שולח יד בגרון אחיו שזה פשוט האסון.

אילן גילאון: הניצחון של המדינה על עצמה.

אילן גילאון: אני לא מופתע מזה שמדינת ישראל היא מדינה עבריינית, ממשלת ישראל היא ממשלה עבריינית שעוברת על החוקים של הכנסת ועל אלו של עצמה כשאנחנו נדרשים לבג"צ.

אילן גילאון: מה שצריך לעשות חד-משמעית - אתה רוצה שלושה חודשים, אתה יכול לקבל 30 שנה.

אילן גילאון: גם 40 שנה זה בסדר.

אילן גילאון: אבל תלכו על-פי איזשהו קצב שהוא באמת בונה שירות ציבורי נכון, וגם לא נוגע בקליפת האגוז של מדינת ישראל כי גם לדור המדבר הזה יש זכויות.

אילן גילאון: מה אנחנו משדרים לכל החברים?

אילן גילאון: האדם יודע ברמה המידית שהוא משלם אגרה.

אילן גילאון: האזרח הישראלי צריך קודם כל לחשוב על מקום העבודה שלו.

אילן גילאון: אני יודע שזו תפיסה מיושנת, אבל אני מציע גם ללמוד מן הישן כמה דברים.

אילן גילאון: לגבי "פוליטיקה" אני רוצה לקבל תשובה.

איתן כבל: תודה.

איתן כבל: שי, אדוני המנכ"ל, אני ברשותך רוצה לומר את הדבר הבא.

איתן כבל: אי-אפשר להתעלם מדבריו של חבר הכנסת פריג'.

איתן כבל: אני רוצה שתדע מנקודת המבט שלי, אני חוזר על משפט שאני אומר אותו בכל דיון, מי שלא יכבד אותנו, לא נכבד אותו.

איתן כבל: ברשותך, כיוון שכבר אמרת לי וזרמתי איתך.

איתן כבל: אבל באופן עקרוני אני גם אומר לך, מנהלת הוועדה, שיהיה ברור לכל גורם כשהוא מגיע לכאן, אנחנו מצפים שיהיה חלק בלתי נפרד מכל הדיון.

איתן כבל: היחידים שמותר להם להיכנס ולצאת אלה הם חברי הכנסת על-פי דין.

<שי באב"ד: אני מקבל את ההערה.

<שי באב"ד: ואם חשוב לחבר הכנסת פריג', אני אשאר עוד כמה דקות ואשמע גם את דבריך.

<שי באב"ד: אין לי מקום שלא לכבד, להיפך.

<שי באב"ד: פשוט כורח הדברים וכורח הנסיבות בכמות המשימות שיש - זה הדבר היחיד.

<שי באב"ד: היה חשוב כן להגיע לפה כדי כן לכבד את המקום ואת חברי הכנסת.

<שי באב"ד: אדוני, הערתך מתקבלת.

<שי באב"ד: יש כמה נקודות שעלו במסגרת הדיון פה שאני רוצה להתייחס אליהן.

<שי באב"ד: ראשית, צריך להבין, אין פה מחלוקת בין משרד האוצר למשרד התקשורת.

<שי באב"ד: יש פה שיתוף פעולה מלא ביני לבין מנכ"ל משרד התקשורת ובין ראש אגף תקציבים שביחד נביא את המתווה וננסה לייצר את המתווה לפתרון ובמסגרת הארכה אותה ביקש ראש הממשלה.

<שי באב"ד: ההארכה מדברת על הארכת זמן.

<שי באב"ד: מה קורה בזמן ההארכה - אני חושב שזו נקודה מרכזית שיש פה במחלוקת ואליה צריך להתייחס.

<שי באב"ד: כאשר דובר פה קודם שבכלל שבאו לעשות את שינוי החקיקה הזה, באו לעשות את שינוי החקיקה מתוך המקום, ואני מכיר את זה גם מתפקידי הקודם כמנכ"ל הרשות השנייה, לנסות ולעודד כמה שיותר את היצירה כדי שהכספים ילכו ליצירה הישראלית ולא למשכורות.

<שי באב"ד: אם משווים בין רשות השידור סתם לדוגמה לערוץ מסחרי כמו ערוץ 10 ובודקים את התקציבים שניתנו לרשות השידור לעומת התקציב שניתן לערוץ 10, ואז את הרייטינג שמייצר ערוץ 10 והתועלת הציבורית שלו לעומת רשות השידור, המדינה באה ומצאה שכנראה יש פה בעיה.

<שי באב"ד: צריך לראות איך מפנים יותר כספים ליצירה, במיוחד כשמדובר בשידור ציבורי.

אילן גילאון: אדוני המנכ"ל, לאנשים מעל גיל 30 קשה להתמודד עם הקצב שלך.

עיסאווי פריג': הוא בקי בנושא, הוא גם בא משם, אז זה מקל עליו לזרום.

<שי באב"ד: סליחה, סליחה.

<שי באב"ד: אני אשתדל לדבר יותר לאט ואני מקבל את ההערה.

<שי באב"ד: בסופו של יום, המטרה בחוק הזה היתה לנסות לעודד את היצירה כדי שהכספים עצמם יגיעו ליצירה וליצירה הישראלית, במיוחד כאשר מדובר בערוץ ציבורי שהוא בעצם השידור הציבורי של מדינת ישראל ששם מרכיב היצירה צריך לבוא לידי ביטוי בצורה הרבה יתר משמעותית, בטח יותר מאשר בערוצים המסחריים.

<שי באב"ד: וראינו תופעה שלפעמים היתה הפוכה, ואני חושב שזה היה המנוע המרכזי.

<שי באב"ד: לעניין שלושת החודשים הקרובים, וזו היתה האמרה שלי קודם - אנחנו לא מנסים למצוא איזושהי לקונה שבעקבות אי-תשלום האגרה עכשיו ייווצר מצב ששלושה חודשים יהיה אנדרלמוסיה ואף אחד לא ידע מה לעשות.

<שי באב"ד: בא האוצר והוא אומר: אחד, יש לנו בעיה אמיתית.

<שי באב"ד: יש בעיה משפטית וצריך לראות איך פותרים אותה.

<שי באב"ד: שנית, אבל יש פה בעיה מהותית הרבה יותר גדולה, שפה אנחנו נעמדים באוצר על הרגליים ופה אנחנו לא מוכנים לוותר.

<שי באב"ד: בשלושה חודשים הקרובים, אנחנו אומרים חד-משמעית, אי-אפשר להשאיר את המצב כמו שהוא.

<שי באב"ד: ולמה אני מתכוון?

<שי באב"ד: רשות השידור על-פי הנתונים שעלו פה והחוק החדש מדברים על זה שאפשר להפעיל את הגוף בין 700 ל -1,100 איש.

<שי באב"ד: אני לא יודע אם המספר הוא 700, אני לא יודע אם המספר הוא 1,100.

<שי באב"ד: אבל בוודאי שהמספר לא צריך היות 1,460, וכשאין מקור תקציבי המדינה לא תממן 1,460 עובדים ממחר בבוקר.

<קריאות: - - -

איתן כבל: חברים, סליחה.

<שי באב"ד: אני לא הפרעתי.

<שי באב"ד: פעם שנייה - מתחם שרונה זה כספי ציבור.

<שי באב"ד: יושב מתחם שלם שהמדינה יכולה לקבל עליו מאות מיליונים.

<שי באב"ד: עדיין לא פונה, ועדיין מאוכלס, ואותו צריך לנסות לפנות באופן מידי.

<שי באב"ד: הדבר הזה יודע לייצר למדינה מאות מיליוני שקלים, פעם ראשונה.

<שי באב"ד: ופעם שנייה, פותר בעיה אחרת לא פחות חמורה של משבר הדיור כי כאלה 300 יחידות דיור.

נחמן שי: שרונה זה פתרון אידיאלי לבעיות הדיור – ממש, ממש.

<קריאות: למה לא תעשו דיור ציבורי שם?

<קריאות: סוציאליזם חדש - - -

איתן כבל: חברים יקרים, זה לא דיון על הדיור.

איתן כבל: אתה יכול להגיד, מחקתי את זה מהפרוטוקול כאילו לא שמענו.

איתן כבל: נחמן, לא שמענו.

נחמן שי: עלה לי הדם.

איתן כבל: נחמן, תיזהר.

איתן כבל: בגיל מסוים כשהדם עולה זה בעיה.

נחמן שי: אני מטפל בבעיה הזו.

<קריאה: נחמן, שתה מים.

<ברוך אסקרוב: - - - הקרקע הזאת - - -

איתן כבל: ברוך אסקרוב, בבקשה.

<שי באב"ד: אפשר להתרגז, אבל בשלושה חודשים הקרובים אם לא ייעשו צעדים להקטין את ההוצאות בצורה משמעותית של רשות השידור הקיימת על מנת שנזרים כספים על מנת להחיות גוף שצריך להחיות אותו בינתיים כי אנחנו לא בעד החשכת מסך ואנחנו בעד הארכה, אנחנו לא ניתן יד להמשך - - -

איתן כבל: אדוני המנכ"ל, הדברים שלך ברורים.

איתן כבל: לפני שאתה יוצא אני רוצה לומר לך את הדבר הבא.

איתן כבל: שי, אתה מדבר איתי.

איתן כבל: אני רוצה להבהיר את הדבר הבא לך, ודרכך גם לשר האוצר.

איתן כבל: שר האוצר הוא חלק בלתי נפרד מהתהליך הזה.

איתן כבל: מה שאני מנסה לומר לכם בעניין הזה ודרכך לשר האוצר בצורה ברורה, יש כאן שני מרכיבים מרכזיים.

איתן כבל: שר האוצר לא יכול להתחבא ולומר שהוא לא חלק מזה.

איתן כבל: קודם כל, שר האוצר הקודם היה חלק מרכזי בהעברת החוק החדש.

איתן כבל: נקודה יותר חשובה והיא עברה כחוט השני כאן בין חברות וחברי הכנסת שהתייחסו, אתה לא תבקש את עזרתנו, ואמרתי לך את זה אתמול, במה שנוח לך.

איתן כבל: יש יותר משני צדדים למטבע במקרה הזה.

איתן כבל: יש כאן את ראש הממשלה שצריך לחתום על הדירקטוריון החדש.

קארין אלהרר: מתי?

קארין אלהרר: נשמח לדעת.

איתן כבל: אני לא ביקשתי עכשיו.

איתן כבל: אני רק מספר, אני לא אומר מתי.

איתן כבל: אני לא עוזר פרלמנטרי של ראש הממשלה, סליחה.

איתן כבל: אני רק מציג את הדברים כאן לקראת הסיכום ואני רוצה שתשמע את הדבר החשוב מבחינתי.

איתן כבל: רוצה שר האוצר מהלך משולב - שכולכם תתנהגו במהלך משולב.

איתן כבל: אתם תתנו את חלקכם, משרד התקשורת ייתן את חלקו, העובדים ייתנו את חלקם, אבל שכל אחד יראה אופק.

איתן כבל: פה משחקים קלפים פתוחים והמצב הוא שנכון לרגע זה כל אחד בא לפה ומספר למה השני לא בסדר.

איתן כבל: נגמר, שלושה חודשים אחרונים הסתיימו.

איתן כבל: אף אחד לא מתכוון, וגם לי חשוב שתדע את זה, לתת את השלושה חודשים שבין כסה לעשור מסתיימים פחות או יותר, ולך תחפש את החברים.

איתן כבל: ואחר כך נבוא ונגיד: טוב, העסק נפל.

איתן כבל: שלושה חודשים הסתיימו.

<שי באב"ד: אדוני, אנחנו איתך לגמרי.

איתן כבל: שי, זה שאתה אומר לי שאתה איתי זה מאוד יפה.

איתן כבל: אני רק רוצה שיהיה ברור שאנחנו למדנו כבר את סיפור הדרך.

איתן כבל: כל אחד מחברי הכנסת מבין בדיוק את העניין, את הצד של העובדים מא' ועד ת'.

איתן כבל: חיקה, אתה כבר לא צריך לפרשן את עצמך.

איתן כבל: את הצד של משרד התקשורת וראש הממשלה, אם הוא יביא לנו או מתכוון להביא שינויים בתהליכי המינויים - שישכח מזה.

איתן כבל: מצדי, שיקימו ועדה אחרת.

איתן כבל: פה לא יביאו יותר שינויים בחוק שקובעים דרך אחרת למינוי הדירקטוריון.

איתן כבל: זה מונח לפתחך, לפתחו של שר האוצר, כי הוא שר האוצר.

איתן כבל: יש לו מפלגה ויש לו אמירה בתהליך הזה.

איתן כבל: אף אחד לא יברח מהתהליך.

איתן כבל: אף אחד לא חי לו בתהליכים בחלל.

איתן כבל: כל אחד משחק לי פה משחק כדורגל בחלל.

<שי באב"ד: אדוני, לפני רגע שעלה נושא הדיור קפצו פה איך מקשרים בין - - - לדיור, ועכשיו פתאום שר האוצר - - -

איתן כבל: שי באב"ד, אתה רצית להיות חבר כנסת.

איתן כבל: אם היית עכשיו שם היית אומר את אותו משפט.

איתן כבל: כיוון שאתה לא חבר כנסת ואתה מנכ"ל משרד האוצר, הם יאמרו את דברם ואתה תאמר את דבריך.

איתן כבל: אנא מסור את הדברים כי כך אנחנו ננהג ונפעל במשולש הזה: אוצר, תקשורת עובדים.

<קריאה: ויוצרים.

איתן כבל: אתם חלק מהעובדים, אם עדיין לא הבנתם.

איתן כבל: אמרתי את זה קודם.

<קריאה: הלוואי והיינו.

איתן כבל: העניין ברור לי, אני כבר דילגתי מעל זה.

איתן כבל: חבר הכנסת עיסאווי פריג'.

עיסאווי פריג': אדוני היושב-ראש, איתן, אני מבולבל.

עיסאווי פריג': אני אומר לך בכנות, אני מבולבל.

עיסאווי פריג': יש לנו חבורה של קוסמים מדהימים.

עיסאווי פריג': הקסם שלהם מפחיד אותנו.

עיסאווי פריג': אני אישית פוחד איך הקסם יעבוד בשלושת החודשים הקרובים.

<שלמה פילבר: הקסם לא יעבור.

<שלמה פילבר: - - - ועוד שלושה חודשים, כולם פה יודעים את זה.

<שלמה פילבר: האופטימיים מדברים על שישה-תשעה חודשים, הפסימיים מדברים על שנה.

עיסאווי פריג': בגלל הסוגיה הזו אני מנסה להיות ממש ענייני ולהיכנס לעומק.

עיסאווי פריג': אני רוצה חשיבה עניינית.

<קריאה: גם אנחנו, אבל עד עכשיו זה לא היה.

איתן כבל: יוסי, אתה כבר אמרת את דבריך.

איתן כבל: יש לנו עוד חצי שעה כדי לסיים את הדיון הזה.

איתן כבל: יש גם הצבעה בסוף.

עיסאווי פריג': כאזרח בעבר הייתי מעורב בכדורסל.

עיסאווי פריג': ישב אצלי שחקן כדורסל וסתם לחצנו יד שהוא מקבל 1,000 שקל לחודש.

עיסאווי פריג': אחרי שבוע אמרתי לו: המועצה לא נותנת לי תקציב ואני לא יכול לשלם לך.

עיסאווי פריג': הוא תבע אותי ובזכות לחיצת היד קיבל כסף של עונה שלמה.

עיסאווי פריג': זה קרה לי כאזרח.

עיסאווי פריג': אתם כממשלה מפירים חוק כתוב, בשיטתיות רומסים זכויות עובדים ומתעללים בהם, אתם ומשרד ראש הממשלה, כל המערך החוקי, ואסור אפילו להעניש אתכם.

עיסאווי פריג': אני שואל את עצמי, למה אני כאזרח מוענש כשאני מפר חוק ואתם לא מוענשים?

עיסאווי פריג': אדוני, יש קווים אדומים.

עיסאווי פריג': אני אומר את זה ושם את זה, שי, על השולחן.

עיסאווי פריג': ביקשתי אז שגם אמיר לוי יהיה כאן בדיון כי הוא השתתף איתנו בדיון הקודם.

<קריאה: אין לו זמן.

עיסאווי פריג': חבל, יש קווים אדומים.

עיסאווי פריג': אנחנו לא יכולים להרים את היד על עוד שלושה חודשים בלי להבטיח באופן שלא ישתמע לשתי פנים על הבטחת המימון בתקופת הביניים, בתקופת המעבר, בלי תכנונים ובלי עשיית טובה.

עיסאווי פריג': בלי שנבטיח את זה - שיהיה משבר, מה לעשות?

עיסאווי פריג': מי שהבטיח שיישא באחריות.

עיסאווי פריג': הדבר השני שאני מצדיק את שי, בשלושת החודשים שאנחנו מאריכים אני רוצה לשמוע מכבוד השר דברים קונקרטיים.

עיסאווי פריג': מה אתה הולך לעשות.

עיסאווי פריג': למה?

עיסאווי פריג': כי בסוף החודש אנחנו יוצאים לפגרה.

עיסאווי פריג': איזה שינויי חקיקה מהותיים ומשמעותיים אתה הולך לעשות?

עיסאווי פריג': אבל אסור לך להתנות.

<שי באב"ד: אין כזה דבר.

<שי באב"ד: אדוני ימצא לי את המקור התקציבי, מאיפה - נעביר.

עיסאווי פריג': אסור לך להתנות.

עיסאווי פריג': אני אומר לך, אסור לך שלושה חודשים.

עיסאווי פריג': אם אתה מתנה, אני אמליץ שלא נאשר.

<שי באב"ד: בסדר, אל תאשרו.

עיסאווי פריג': שלושה חודשים - שיהיה משבר, שיהיה משבר.

<מלי פולישוק בלוך: לא.

<מלי פולישוק בלוך: הציבור - - -

איתן כבל: עוד לפני הציבור.

איתן כבל: יש פה עובדים שצריכים להביא פרנסה בסוף החודש וצריכים לראות את האופק שלהם - לטוב ומי שפחות טוב.

עיסאווי פריג': אני קצת חולק עליך שהעובדים ישלמו את המחיר, מסיבה פשוטה.

עיסאווי פריג': אם לא עושים שחור על גבי לבן ומעמידים אותם במקום שהיה לפני הבחירות: אתה הבטחת – תקיים, צריך משבר.

איתן כבל: כן, אבל פה זה לא פוליטיקה עיסאווי, חשוב לי להבהיר את זה לך ולצופים בנו ולאלה שכאן.

איתן כבל: עיסאווי, יש פה באמת נקודה שצריך לחדד אותה ולהבין אותה.

איתן כבל: החוק נתן ארכה אחת בלבד.

איתן כבל: כוונתי - זו הארכה האחרונה שאפשר לתת.

איתן כבל: המשמעות היא אחת.

איתן כבל: בסוף, בסוף, אתה תצא צודק, אבל העסק אבוד.

עיסאווי פריג': אתה מחזיר אותי למונופול הגז.

איתן כבל: לא, לא.

איתן כבל: זו מלחמה של מי ינצח בה.

איתן כבל: בסוף העובדים יפסידו אותה.

איתן כבל: אני אומר את זה כמי שבאמת רוצה להגיע לסוג של פתרון.

איתן כבל: עזוב עכשיו.

איתן כבל: אנחנו בפלונטר.

איתן כבל: זה כבר לא עניין של גחמה אישית שלי.

איתן כבל: תקני אותי אם אני טועה בעניין הזה.

איתן כבל: אבל כפי שהדברים נראים, נכון לרגע זה, אם אנחנו לא מצליחים או לא מביאים את זה לארכה – אתה יודע, לפעמים אתה מצביע בניגוד לרצונך.

איתן כבל: אבל אתה יכול לא להשתתף, או לחלופין אתה מסתכל על המציאות.

איתן כבל: אבל בסוף בכוונתי גם לתת רשימה של התחייבויות.

איתן כבל: אנחנו לא נצא מפה בלי התחייבויות, לא רק לפרוטוקול.

איתן כבל: לא לעוד שלושה חודשים כפי שהחוק מאפשר, אלא הרבה פחות מכך.

<אתי בנדלר: אני רק רוצה להוסיף דבר אחד לחבר הכנסת פריג'.

<אתי בנדלר: המצב המשפטי שישרור במידה והוועדה לא תאשר את הצו הזה איננו ברור.

<אתי בנדלר: יש חוות דעת משפטיות שונות בקשר לתוצאה המשפטית.

<אתי בנדלר: דהיינו, החוק קובע שביום התחילה יהיו מספר אירועים.

<אתי בנדלר: ראשית, צריכים להתחיל שידוריו של תאגיד השידור הציבורי החדש.

<אתי בנדלר: אנחנו יודעים שלא יכולים להתחיל.

<אתי בנדלר: מצד שני, יחדלו שידורי רשות השידור.

<אתי בנדלר: שנית, באותו יום, ביום התחילה, העובדים כולם מפוטרים.

<אתי בנדלר: אני יכולה לתת כאן ניתוח ארוך ואני לא אעשה את זה כאן כי זה לא הזמן.

<אתי בנדלר: כפי שאמרתי, התוצאות המשפטיות אינן ברורות, אינן חד-משמעיות בשלב זה, ויש בזה איזושהי מידה של הימור גם לגבי העובדים.

עיסאווי פריג': חברים, סוגיית המימון היא לא רק סוגיית מימון שכר עובדים, היא גם סוגיה של מימון יצירה כתנאי לפתיחת החדש.

עיסאווי פריג': (מחיאות כפיים)

איתן כבל: ברור.

איתן כבל: עיסאווי, הנה, יש לך מתפקדים.

עיסאווי פריג': לא, לא.

עיסאווי פריג': במרצ אין מתפקדים.

עיסאווי פריג': מקבלים צ'פחות על הכתף ולא מקבלים קולות.

עיסאווי פריג': מכל מקום, זו סוגיה שמאוד רציתי להעלות.

איתן כבל: תודה לך.

איתן כבל: אנחנו נעבור למנכ"ל משרד התקשורת.

איתן כבל: לאחר מכן, חבר הכנסת דב חנין וחבר הכנסת זוהיר בהלול.

איתן כבל: זוהיר פה.

איתן כבל: אם לא היית רואה אותי הייתי מבין, אבל זוהיר?

זוהיר בהלול: אדוני היושב-ראש, לא הקומה קובעת, שיעור הקומה קובע.

איתן כבל: זה אתה אמרת.

איתן כבל: אתן לך משהו הרבה יותר טוב.

איתן כבל: טרפנטין מוכרים בחביות, בושם בבקבוקונים.

איתן כבל: אדוני המנכ"ל, בבקשה.

<שלמה פילבר: אהיה קצר ותכליתי.

<שלמה פילבר: אשתדל להתייחס לכמה נקודות שעלו פה כבר.

<שלמה פילבר: לא אחזור על הדברים שאמר שי חברי, אבל לחלק מהעניין, וזה אולי מתחבר למה שהיו"ר פה.

<שלמה פילבר: הוא אמר פה שהפתרון לצאת מהעניין הזה שייך למשולש של: משרד האוצר, משרד התקשורת והעובדים.

<שלמה פילבר: קודם כל, אגיד מה עשה משרד התקשורת ומשרד האוצר בשלושה-ארבעה ימים האחרונים, אפילו הייתי הולך אחורה לשלושה שבועות מאז שנכנסתי לתפקידי.

<שלמה פילבר: אני יכול להעיד שראש הממשלה כשר התקשורת – 90% מזמנו, מתשומות הזמן שלו כשר התקשורת, הוא הקדיש לרשות השידור ולעניין הזה ספציפית.

<שלמה פילבר: ביום שישי האחרון היה דיון ארוך.

איתן כבל: הוא לא אמר כמה הוא משקיע בתקשורת, הוא אמר 90% מהזמן הזה.

<שלמה פילבר: זה היה לא מעט זמן.

<שלמה פילבר: ביום שישי האחרון היה דיון ארוך אצל ראש הממשלה ואחר כך עם שר האוצר בדיוק על הארכת הצו שעומד עכשיו לפניכם.

<שלמה פילבר: צריכים להיות הגונים ולומר ולדעת שאין שום משמעות אמיתית להקים את התאגיד אחרי הצו הזה או בעקבות הצו הזה, וזה אמרה היועצת המשפטית נכון.

<שלמה פילבר: זאת אומרת, כולם יודעים, וזה הובא לידיעתם כבר בוועדה הקודמת, והיום הוא מוסכם על כולם, שאת תאגיד השידור הציבורי במתכונתו כפי שהחוק החדש קבע אי-אפשר להקים בגלל סוגיה של פלונטרים שיצרו איזה קשר גורדי שעכשיו אנחנו מנסים לפרק אותו, שבעקבותיו בעצם כמעט לא נעשה שום דבר.

<שלמה פילבר: אני אגיד את זה ממש בקצרה.

<שלמה פילבר: קבעו שעד שלא מפונה הנדל"ן לא מפטרים עובדים כי אין מקור מימון.

<שלמה פילבר: בשביל זה צריך למצוא מקום קבוע ולא הסכימו להסתפק במקום זמני.

<שלמה פילבר: כל זה יצר מין פלונטר שבו כולם עמדו וחיכו במשך שנה שלמה לנסות להתניע את התהליך.

עיסאווי פריג': תעמוד לי על הנקודות המהותיות בפלונטר - שלא יהיו הפתעות בשינויי החקיקה.

עיסאווי פריג': אחרי מכירת הנכסים.

עיסאווי פריג': כן, אני יודע וזוכר.

<שלמה פילבר: הוא יצר קשר בין שני הדברים.

<שלמה פילבר: לכן, יושבים עובדים שרוצים ללכת הביתה ומחכים שהאוצר יגמור למכור את הקרקע שהם יושבים עליה כדי שהוא יוכל לתת להם את הכסף כדי שהם ילכו הביתה.

<קריאות: זה לא מה שהאוצר אמר קודם, זה תנאי חדש - - -

איתן כבל: חיקה, אני ארחיק אותך.

איתן כבל: אני הבנתי.

איתן כבל: שמעתי אותך.

איתן כבל: הוא אמר את דברו.

איתן כבל: בסוף צריך לסכם פה.

איתן כבל: מה שכאן נאמר קובע.

<שלמה פילבר: היתה שיחה ארוכה בין ראש הממשלה לבין שר האוצר.

<שלמה פילבר: ההתלבטות היתה האם כמו שאמרה היועצת המשפטית כיוון שהחוק בלתי ישים, הוא לא יכול להיות ישים בשלושה חודשים הקרובים אז לגמור את העניין עכשיו.

<שלמה פילבר: מה זה אומר לגמור את העניין?

<שלמה פילבר: לא להגיש את בקשת הארכה הזו.

<שלמה פילבר: משמעות העניין היתה שיום התחולה חל ואז ילך הכנ"ר לבית-המשפט, יקבל הנחיות, העובדים הולכים הביתה ואנחנו מתחילים את המשחק מחדש.

<קריאות: נדמה לכם.

<קריאות: זה לא דומה לחוק וזה לא דומה למצב המשפטי הנכון.

עיסאווי פריג': זו הנקודה החשובה שהוא אומר.

איתן כבל: עיסאווי, אתה מפריע.

<קריאה: הוא חושב שבית-המשפט עובד אצלו.

דוד ביטן: לא ידעו לפני חצי שנה שיש פלונטר?

דוד ביטן: למה חיכו לשנייה האחרונה?

איתן כבל: חברים יקרים, אנחנו לקראת סיום הדיון.

איתן כבל: אנחנו רוצים לתת לכולם.

איתן כבל: דוד ביטן, אתה עכשיו מפריע למנכ"ל, אתה מפריע לי ואתה מפריע לאנשים כאן להפריע.

<שלמה פילבר: מה שסוכם על-ידי ראש הממשלה כשר התקשורת ושר האוצר, ולצורך העניין הזה מוניתי אני יחד עם מנכ"ל משרד האוצר ואמיר לוי, בעצם להגיש את הבקשה הזו של השלושה חודשים מתוך ידיעה, ואני צריך להגיד אותה לחברי הכנסת, שבסוף שלושה החודשים האלה לא יוקם התאגיד.

<שלמה פילבר: אבל לקחת את הזמן הזה של שלושת החודשים האלה ולהשלים את המשולש שאמר היושב-ראש.

<שלמה פילבר: זאת אומרת, לבוא לעובדים ולהגיד להם: זו ההזדמנות האחרונה שלכם לשבת איתנו ולהגיע איתנו להסכמה בעניין הזה.

<שלמה פילבר: זאת אומרת, האוצר מבחינתו מוכן, אם אנחנו מדברים על פתיחת הפלונטר, כרגע לא לפנות את כל הנדל"ן, אלא רק - - -

<גלילה הורנשטיין: הסכמה למה?

עיסאווי פריג': אבל יש הסכם פשרה עם העובדים והסכם פרישה.

<שי באב"ד: אף אחד לא רוצה לשנות את הסכם הפרישה עם העובדים.

<שי באב"ד: רוצים רק לקיים אותו, להתחיל אותו, להחיל אותו יחד עם הפינוי - - -

<אחיה גינוסר: יש עוד הסכם, יש הסכם שהשר חתום עליו.

איתן כבל: חיקה, חיקה, כבר הגזמת עכשיו.

איתן כבל: לך לאחור, בבקשה.

<שלמה פילבר: אנחנו מדברים על מתווה שאנחנו מנסים להניע אותו עם כל הרצון הטוב ועם הרבה מאוד שעות שאנחנו משקיעים.

<שלמה פילבר: אנחנו כבר בקשר עם הנהלת רשות השידור ועם הכנ"ר, עם ההנהלה הממונה ועם הכנ"ר.

דוד ביטן: אני מזכיר שאמרתי שהפירוק הוא שערורייה.

איתן כבל: דוד, לא היית כאן ואתה מחזיר אותנו לתקופת מזוזואיקון תחתון.

איתן כבל: היה, כבר נגמר.

איתן כבל: הלכנו, נסענו.

<שלמה פילבר: אגיד משפט אחרון לגבי הסוגיה הזו של המועצה.

<שלמה פילבר: מינוי של 12 אנשים לא יפתור את הפלונטר הזה.

<שלמה פילבר: בשלב הזה אני מדבר.

<שלמה פילבר: שנית, צריך לדעת בחוק מהרגע שהאנשים האלה ממונים, הכהונה שלהם היא לשלוש שנים.

<שלמה פילבר: אם אנחנו יודעים היום שלפחות בשנה הקרובה אין עוד בכלל תאגיד שידור ויכול שזה ייקח שנה וחצי ואין להם על מה לעבוד כי הם אפילו לא יודעים לא מי העובדים שלהם, לא כמה עובדים יהיו, לא איפה - - -

איתן כבל: אדוני המנכ"ל, אנחנו חלוקים בעניין.

איתן כבל: תיכף אתייחס לזה.

איתן כבל: אנא, סכם.

עיסאווי פריג': זה לא משכנע.

<קריאות: הביצה והתרנגולת.

<קריאות: זה לא יקום, זה לא יקום.

איתן כבל: חברים יקרים, יש כאן שלביות בתהליך.

<שלמה פילבר: אנחנו קיבלנו משימה לחזור אל השרים בתוך שבועיים, שלושה, ארבעה לכל המאוחר.

<שלמה פילבר: להביא להם מתווה שבא ואומר להם איך יוצאים מהפלונטר כמו שאמר יושב-ראש הוועדה כשבתוך התהליך הזה אפשר ליישם את החוק.

<שלמה פילבר: שינוי החקיקה המרכזי שכולם מבינים שיצטרכו להביא אותו זה שינוי תאריך יום התחילה.

<שלמה פילבר: אם יהיה צורך לעשות שינויים טכניים כדי לפתור את הפלונטר הזה נביא גם אותם.

איתן כבל: תודה, אדוני.

<קריאה: - - -

איתן כבל: יאיר, אתם מפריעים לי, באמת אני אומר את זה.

איתן כבל: העניין הוא שאתם תקועים כל כך בדברים שהם כבר לא רלוונטיים לתהליך שבו אנחנו נמצאים.

איתן כבל: אז אנא, אל תפריעו.

איתן כבל: חבר הכנסת דב חנין, ואחריו – חבר הכנסת זוהיר בהלול, בבקשה.

דב חנין: תודה, אדוני היושב-ראש.

דב חנין: האמת היא שבשלב הזה של הדיון העובדות לגמרי ברורות וגם המצב המשפטי ברור.

דב חנין: אני מתייחס לאי-מינוי הדירקטוריון לא מכיוון שזו השאלה הכי חשובה, אלא מכיוון שזו השאלה שממחישה בדיוק איפה אנחנו עומדים.

דב חנין: זה לא שמינוי 12 האנשים האלה יעשה את כל ההבדל, אלא שהעובדה שלא מונו 12 האנשים האלה ממחיש בדיוק באיזה מצב אנחנו נמצאים.

דב חנין: אז יש עובדות ויש מצב משפטי וצריך רק להגיע למסקנות.

דב חנין: המסקנה הכי פשוטה היא - מה שקורה כאן זה שמירה של השידור הציבורי במצב של גסיסה על סף המוות.

דב חנין: המצב הזה הוא מצב קטלני, הוא הרסני.

דב חנין: הוא הורס את השידור הציבורי.

דב חנין: הוא פוגע בעובדים, הוא פוגע ביוצרים.

דב חנין: הוא שולח את אלה להילחם באלה.

דב חנין: חברות וחברים, כל זה לא נעשה בטעות.

דב חנין: כל זה זה תוצאה של מדיניות ועם המדיניות הזו צריך להתמודד, אדוני היושב-ראש.

דב חנין: הוועדה הזו היא הדבר היחיד שעומד בפני סכנת ריסוק השידור הציבורי לחלוטין.

דב חנין: אני חושב שאנחנו חייבים לגבש מתווה אלטרנטיבי למתווה של הממשלה.

דב חנין: ראשית, אי-אפשר להשלים עם המצב שבו אין אגרה ואין מימון מהאוצר.

דב חנין: המדינה צריכה להחליט.

דב חנין: אם היא מוותרת על אגרה - בסדר גמור, יינתן מימון מהאוצר.

דב חנין: אין מימון מהאוצר - חוזרת האגרה כי היא לא בוטלה.

דב חנין: שנית, צריך לתת מענה מידי לכל היוצרים, לכל החובות, חובות שהם בסופו של דבר חובות של מדינת ישראל.

דב חנין: אי-אפשר להשאיר אנשים באוויר, בטח לא בתחום היצירה.

דב חנין: שלישית, צריך לתת ודאות לעובדים.

דב חנין: אם המדינה מחליטה שהיא לא רוצה להתקדם עם התהליך הזה של הקמת תאגיד חדש, והיא לא רוצה להתקדם עם התהליך של הקמת חדש, ראו את אי-מינוי הדירקטוריון, אין מה לעשות אלא להחזיר את רשות השידור.

דב חנין: תודה.

איתן כבל: דב, תודה.

איתן כבל: זוהיר, בבקשה.

זוהיר בהלול: אדוני היושב-ראש, תחילה אני מאוד מעריך את היד הרמה שבה אתה מנהל את הדיון.

זוהיר בהלול: זה דיון מאוד לא קל ובלשון מאוד סובלמטיבית אני מדבר.

זוהיר בהלול: שיהיה ברור – ראש הממשלה בישראל אינו רוצה שידור ציבורי.

זוהיר בהלול: אני חייב לומר לך שבתוך המהלכים שהוא מבצע אנחנו מתעלמים מדבר מאוד רציני.

זוהיר בהלול: מעולם לא חווה ציבור כל כך גדול ויה-דולורוזה לאורך זמן כל כך ארוך.

זוהיר בהלול: אגב, גילוי נאות.

זוהיר בהלול: אני כמובן גמלאי של רשות השידור ואני ודאי חלק מהבשר של האנשים האלה ומהעובדה שבאמת הרשות צרבה את התודעה העיתונאית שלי לאורך שנים לא קצרות.

זוהיר בהלול: לכן, אני חייב לומר שאם אי-פעם תישקל תביעה, זוהי יכולה להיות תביעה ענקית לבית-המשפט כדי לבדוק מהי מידת הפגיעה הנפשית של העובדים האלה שעוברים טלטלה בלתי מפוענחת בעליל.

זוהיר בהלול: אני חושב שחוק, אדוני היושב-ראש, לפעמים אינו קדוש.

זוהיר בהלול: אם החוק נכשל והתהליכים נכשלו אפשר להחזיר את המצב לקדמו.

זוהיר בהלול: אני מסכים במאת אחוזים לקודמיי שאם המהלך ההבראתי הזה, הרפורמיסטי, נכשל והוא אכן נוחל כישלון, אני חושב שבעניין הזה אולי צריך לשקול לבטל את החוק הזה ולהחזיר את המצב לקדמותו ולהחזיר את רשות השידור למצב שבו היא היתה, ובעיקר שחיקה חברי דיבר על כך שיש לא מעט אנשים שרוצים לפרוש מרצון, יש לא מעט אנשים שכבר הגיעו לגיל פרישה.

זוהיר בהלול: נדמה לי שאת התהליך ההבראתי הזה יכול לקרום עור וגידים מעצמו, ולכן זהו עניין נוסף.

זוהיר בהלול: בנוסף לכך, אני חושב שמהלכים על העובדים עד היום אימים.

זוהיר בהלול: אם שמת לב חיקה דיבר על כך שדמי ההבראה לא ישולמו.

זוהיר בהלול: איך יכול להיות מצב שבשיאו של תהליך הבראה ורפורמה בתוך חוק מתחילים להעניש דרך סנקציות את העובדים?

זוהיר בהלול: שים לב גם מה מבקשים מהאנשים האלה.

זוהיר בהלול: מבקשים מהם להיות האנשים שמוציאים אל הפועל את העניין הזה, למרות שהאחראים עדיין לא מכרו את הנדל"ן, האחראים עדיין לא ביצעו את התהליך של האגרה.

זוהיר בהלול: מבקשים מעובדים לבצע דבר בלתי אפשרי לחלוטין.

זוהיר בהלול: מכאן אני קורא לא לסגור את רשות השידור אלא להחזיר את רשות השידור למצבה הקודם.

זוהיר בהלול: כמו כן, להודות שמה שמניע את האחראים על העניין הזה הוא להחשיך את המצב, לגדוע את השידור הציבורי מקיומו.

זוהיר בהלול: אם שמת לב רק לסקרפיט של מנכ"ל משרד האוצר, כל הזמן הוא אמר: אם, אם, אם - שורה של "אמים".

זוהיר בהלול: זה היה בלתי אפשרי.

זוהיר בהלול: באמת אתה צריך להגן על העובדים, ועדת הכלכלה צריכה לעמוד מאחוריהם.

זוהיר בהלול: (מחיאות כפיים)

איתן כבל: חברים יקרים, זה נהיה פה הפוליטביורו.

<שייקה קומורניק: שלום, שמי שייקה קומורניק.

<שייקה קומורניק: אני נציג עובדים, אני נציג ועד עיתונאי הרדיו.

<שייקה קומורניק: אדוני היושב-ראש, אדוני השר, חברי הוועדה, אני ממשיך את דבריו של חבר הכנסת זוהיר בהלול.

<שייקה קומורניק: שבע שנים שהממסד האטום הזה של האוצר מתעלל בעובדים, שבע שנים שהם שוללים מאיתנו זכויות שכל המגזר הציבורי קיבל.

<שייקה קומורניק: מאיתנו שללו, באיומים תחתמו על רפורמה.

<שייקה קומורניק: אחרי שבע שנים חתמנו על רפורמה שאמרה פיטורים של 40% שבשביל נציג עובדים זה כמו לקטוע שתי רגליים כדי להציל את הגוף.

<שייקה קומורניק: האם זה סיפק אותם?

<שייקה קומורניק: לא.

<שייקה קומורניק: הם רצו את כל הגוף.

<שייקה קומורניק: הם ניצלו קוניוקטורה פוליטית של שני שרים שרצו פופוליזם והעבירו חוק שמפטר את כולנו.

<שייקה קומורניק: DNA פגום, הם קראו לנו, במדינת היהודים.

<שייקה קומורניק: DNA פגום במדינת היהודים.

<שייקה קומורניק: אנחנו מרעילים את השאר.

<שייקה קומורניק: יושבת פה היועצת המשפטית של הוועדה והיא שמעה את זה - דברים איומים ונוראים.

<שייקה קומורניק: השחירו את העובדים ועובדים ישרי דרך שעושים עבודתם נאמנה.

<שייקה קומורניק: על כן, אנחנו מבקשים באופן טנטטיבי להמשיך את השלושה חודשים, לתת לנו.

<שייקה קומורניק: אבל שלושה חודשים אנחנו נעמוד שוב בפני שוקת שבורה.

<שייקה קומורניק: הבקשה שלנו, גם בהמשך למה שאמר חבר הכנסת יונה, לתת זכות קדימה לעובדים לעבור לתאגיד החדש, שכל עובד שראוי ומתאים יעבור לתאגיד החדש.

<שייקה קומורניק: בנוסף לזה, שיא כוח-האדם שמדובר עליו בתאגיד החדש הוא לא יכול לענות על המשימות.

<שייקה קומורניק: מבקשים לשים אותו בשיא כוח-אדם ריאלי שישמור על השידור הציבורי כפי שהוא.

איתן כבל: תודה.

איתן כבל: מלי, בבקשה.

<מלי פולישוק בלוך: תודה רבה, אדוני.

<מלי פולישוק בלוך: אני מברכת את השר - לא יצא לי.

<מלי פולישוק בלוך: אני גם מברכת את לאה.

<מלי פולישוק בלוך: אני כאן בשם אקו"ם.

<מלי פולישוק בלוך: אני דירקטורית באקו"ם, יושבת-ראש ועדת החקיקה והממשל.

<מלי פולישוק בלוך: הייתי חברת כנסת, הייתי חברה בוועדה הזו כמה שנים.

<מלי פולישוק בלוך: אני יוצאת מהדיון הזה המומה לגמרי.

<מלי פולישוק בלוך: אני לא רגילה עדיין שמנכ"ל, פקיד בכיר ככל שיהיה - אני מדברת על מנכ"ל האוצר - לוקח סעיף אחד מתוך החוק.

<מלי פולישוק בלוך: מאיים על כל מה שנאמר פה.

<מלי פולישוק בלוך: אומר: לא תעשו כך, נעשה כך.

<מלי פולישוק בלוך: אדוני, כפי שאמר השר בעצמו, יש התחייבות.

<מלי פולישוק בלוך: אנחנו - הממשלה - עומדים בהתחייבות.

<מלי פולישוק בלוך: אז אי-אפשר לקחת סעיף אחד ולהגיד: על זה אנחנו מדקדקים כמו בקרקעות, שזו הפעם הראשונה שאני שומעת את זה, ואני הייתי בשנה שעברה כמעט בכל הדיונים, את זה פספסתי כנראה או שזה הוסף אחר כך.

<מלי פולישוק בלוך: אבל לא יכול להיות שאנחנו נדקדק בעניין הקרקעות, נדקדק בעניין הפיטורים עכשיו בדיוק, ולא נקיים הבטחות, התחייבויות, הסכמים, חוזים.

<מלי פולישוק בלוך: אני לא מדבר על העובדים, כבר דיברו הרבה.

<מלי פולישוק בלוך: אני מדברת בשם היוצרים בתחום המוזיקה.

<מלי פולישוק בלוך: אתה רוצה רשות שידור ישראלית?

<מלי פולישוק בלוך: גם אני רוצה.

<מלי פולישוק בלוך: אני רק רוצה גם מוזיקה ישראלית.

<מלי פולישוק בלוך: מוזיקה ישראלית מייצרים רק בישראל ובעברית.

<מלי פולישוק בלוך: לכן, אנחנו צריכים לשלם, אנחנו חייבים.

<מלי פולישוק בלוך: חצי מהמשכורת של היוצרים לא שולמה.

<מלי פולישוק בלוך: אני רוצה שתדעו, לא שילמו להם ב-2014 חצי מהשכר שהם היו צריכים לקבל.

איתן כבל: תודה, מלי.

איתן כבל: משה שגב, ואחריו – עו"ד גלילה הורנשטיין ידידתי, וחברי הכנסת יסיימו ואסכם.

<משה שגב: אדוני היושב-ראש, אדוני השר, חברי הכנסת, לא אחזור על הדברים שלנו, של העובדים, כי כמו שאמרת היושב-ראש, זה ממש מיותר כרגע.

<משה שגב: אדוני היושב-ראש, אם שמת לב התחיל פה עכשיו כבר המשא-ומתן לפי מה שהציגו גם מנכ"ל משרד האוצר ומנכ"ל משרד התקשורת.

<משה שגב: מחפשים פה איזשהו פתרון זמני שאנחנו העובדים בעצם נהווה גשר לרשות הבאה.

<משה שגב: אבל צר לי ואני חושש מאוד מכל מה שמתבשל פה שמה שמצפים מאתנו שאנחנו נמשיך לשבת בשקט, נעשה את העבודה, ובסוף יתנו לנו בעיטה על התחת, סליחה על הביטוי.

<משה שגב: חבר'ה, על זה אנחנו לא נעבור בשתיקה.

<משה שגב: אם רוצים להגיע פה לפתרון, אנחנו מוכנים.

<משה שגב: אתם יודעים שאנחנו חדורי מטרה ומבינים שיש בעיה עם רשות השידור.

<משה שגב: כבר נשאנו ונתנו עם אנשי האוצר על רפורמה, לצערי הרב, שלא קוימה.

<משה שגב: לכן, אם רוצים להשיג הסדר שהוא זמני לשלושה או לשנה, הוא אמור להיות הסדר קבע שבו כלולים עובדי רשות השידור.

<משה שגב: זאת אומרת, בתאגיד החדש לא 25%, לפחות 90% או 95% יהיו עובדי רשות השידור כי יש פה עובדים מצוינים.

<משה שגב: יושב לימיני יונה, הוא יכול להעיד על עובדים מצוינים.

<משה שגב: יש כאלה מאות ברשות השידור וזה בדיוק גם מתאים לתאגיד החדש.

<משה שגב: הם יכולים לתת ולתרום.

<משה שגב: אני מבקש גם ממך, אדוני השר, באמת להיות עם יד על הדופק בעניין הזה שלא ישתמשו בנו ויזרקו אותנו, אלא ישתמשו בנו למטרה של עתיד.

איתן כבל: תודה, משה.

איתן כבל: גלילה, בבקשה.

איתן כבל: חברים, ממש בקצרה.

<גלילה הורנשטיין: חודשיים וחצי, שלושה חודשים, ישבנו כאן יחד איתך ועם חלק גדול מהנוכחים בזמן המלחמה.

<גלילה הורנשטיין: על כל דבר שעכשיו אתם מדברים התרענו.

<גלילה הורנשטיין: התנגדנו לחוק.

<גלילה הורנשטיין: אמרנו שהחוק הזה אכזרי שהוא לא ייושם.

<גלילה הורנשטיין: כדי שהיום מנכ"ל משרד האוצר יבוא ויגיד: בשלושה החודשים האלה לא יהיו שני דברים: לא יהיה כסף מהאוצר ולא ימשיכו לעבוד 1,600 עובדים - על זה ישבנו.

<גלילה הורנשטיין: איפה עופר?

<גלילה הורנשטיין: היתה סוללה של אנשי האוצר שישבו בצד הזה באולם למטה.

<גלילה הורנשטיין: אמרנו להם: לא ניתן לכם לגרום לזה שתזרקו 1,600 עובדים, ובגלל זה קבענו את יום התחילה.

<גלילה הורנשטיין: כי אם לא היה יום התחילה כל העובדים כבר היו בבית בלי שקל אחד.

<גלילה הורנשטיין: התרענו ואמרנו.

<גלילה הורנשטיין: למכור נכסים, כולנו יודעים, לא פשוט כל כך.

<גלילה הורנשטיין: אז היום באים שנה אחרי זה - ואנחנו לא יודעים מי אחראי לזה וזה גם לא מעניין אותנו - ואומרים: אין כסף.

<גלילה הורנשטיין: כבר אז הם ידעו.

<גלילה הורנשטיין: אנחנו בעד ארכה כי אין ברירה, כי זה מקום עבודה וזה פרנסה, ושכולם יזכרו שזה פרנסה.

<גלילה הורנשטיין: שנית, גם אז היה ויכוח על מילה אחת – לא פחות מ-25%, אם אתה זוכר.

איתן כבל: זוכר היטב.

<גלילה הורנשטיין: לא פחות, וכן פחות, ועד וזה.

<גלילה הורנשטיין: אנחנו עומדים על זה שבתיקון החדש לא יהיה הדבר הזה של 25%.

עיסאווי פריג': יש לי הצעה לפני סיכום.

איתן כבל: לא, לא.

איתן כבל: עוד לא סיימתי.

איתן כבל: אני עוד לא סיכמתי.

איתן כבל: יש עוד שלושה חברי כנסת שביקשו לדבר.

איתן כבל: הראשונה היא חברת הכנסת נאוה בוקר, בבקשה.

נאוה בוקר: למיטב הבנתי הפשוטה, הבעיה הבסיסית פה היא משרד האוצר וזה שהוא לא מממן.

נאוה בוקר: אני חושבת שצריך למצוא את הדרך המשפטית והחוקית הנכונה לאלץ אותם לתקצב את רשות השידור בתקופה הקרובה.

נאוה בוקר: זה פשוט מאוד, אני לא מומחית גדולה.

<מלי פולישוק בלוך: אתם יכולים לעשות את זה בחקיקה.

<מלי פולישוק בלוך: תוציאו על זה חוק.

<מלי פולישוק בלוך: אפשר לעשות את זה ביומיים.

<קריאה: יש חוק, לא מיישמים אותו.

<מלי פולישוק בלוך: יש הצעת חוק של נחמן שי, לא שלי.

איתן כבל: מלי, אני לא צריך את הצעת החוק שלך עכשיו.

נאוה בוקר: לא ייתכן שלא ישלמו דמי הבראה של העובדים, ומצד שני, ידעו על מינויים חדשים שנעשו בסכומים גדולים, בעשרות אלפי שקלים.

נאוה בוקר: אסור שזה יבוא על חשבון העובדים, אסור שהעובדים ייפגעו.

נאוה בוקר: בנוגע לאמירות שנאמרו פה כלפי ראש הממשלה - כל הניסיונות להגיד שהוא מנסה להשתלט על רשות השידור וכו' וכו' מטעמים פוליטיים, אז אני רוצה להבהיר לכם שלא היה ולא נברא.

נאוה בוקר: אין דבר כזה.

איתן כבל: נאוה, אף אחד לא חשד, חס וחלילה.

נאוה בוקר: באמת, מספיק עם ציניות כבר.

נאוה בוקר: אין לו שום כוונה כזו.

עיסאווי פריג': עכשיו אמרתם בדיחה.

איתן כבל: לא, למה?

איתן כבל: סליחה, אני תומך בנאווה.

איתן כבל: כל מה שהיא אומרת אמת.

נאוה בוקר: עם כל הכבוד, יש פה מטרה לתת שידור מאוזן שגם לציבור מסוים תהיה יכולת להתבטא.

נאוה בוקר: תודה רבה.

איתן כבל: תודה.

איתן כבל: חבר הכנסת חאג' יחיא, בבקשה.

עבד אל חכים חאג' יחיא: באתי לישיבה הזו וממש לתומי חשבתי שיבואו ממשרד התקשורת וממשרד האוצר עם תוכנית עבודה - בשלושת החודשים אנחנו מסכמים ומגיעים לסיום החוק הזה ומיישמים אותו, ורק מבקשים את הארכה.

עבד אל חכים חאג' יחיא: זה היה אמור להיות כמה דקות ולסיים את הישיבה הזו.

עבד אל חכים חאג' יחיא: אני לא כל כך תמים.

עבד אל חכים חאג' יחיא: מתברר שבאים לפה עם כוונה להחשיך את המסכים.

עבד אל חכים חאג' יחיא: אבל איך להחשיך אותם?

עבד אל חכים חאג' יחיא: בזה שלא עושים לא יצירה, לא תוכניות, לא כלום.

עבד אל חכים חאג' יחיא: ואז לא יהיה צורך אפילו להסתכל על רשות השידור ובזה סוגרים אותה.

עבד אל חכים חאג' יחיא: התוכנית הזו צריכה להיות ברורה.

עבד אל חכים חאג' יחיא: אם לממשלה או לראש הממשלה או לשר יש החלטה כזו אז זה לא בושה לבוא ולהגיד: זו המדיניות שלנו, החלטנו לעשות כך.

עבד אל חכים חאג' יחיא: אם באמת הולכים על המתווה להקמת הרשות החדשה אז מי אמר ש-25% של העובדים הקיימים הוא קדוש?

עבד אל חכים חאג' יחיא: לדעתי, יש מקום לתקן וזה על-ידי בדיקה של העובדים הקיימים.

עבד אל חכים חאג' יחיא: האם מישהו בדק?

עבד אל חכים חאג' יחיא: בישיבה הקודמת חברים מהטלוויזיה החינוכית אמרו: למה אנחנו בכלל שם?

עבד אל חכים חאג' יחיא: האם מישהו בדק האם הם צריכים להמשיך או שצריך לפטר אותם?

עבד אל חכים חאג' יחיא: הטלוויזיה בערבית עברה כברת דרך ארוכה.

עבד אל חכים חאג' יחיא: יש עובדים, יש הנהלה חדשה.

עבד אל חכים חאג' יחיא: השתנו דברים.

עבד אל חכים חאג' יחיא: לכן, אנחנו נאריך כי אין ברירה.

עבד אל חכים חאג' יחיא: אבל עם הבטחה שאנחנו נשמע פה שהולכים לקיים את התהליך או שמתחילים בחקיקה חדשה מהיום כי החוק הזה מסתיים עוד שלושה חודשים.

איתן כבל: תודה.

איתן כבל: חבר הכנסת דוד ביטן, בבקשה בקצרה.

דוד ביטן: אני אומר שההתנהלות של הפירוק זה שערורייה.

דוד ביטן: דבר שהיה צריך לקחת מספר חודשים לוקח כבר שנה ומשהו ולא יודעים גם את הסוף.

דוד ביטן: בכלל העובדים וגם רשות השידור לא צריכה להיפגע מזה שהפירוק לא עושה את העבודה שלו.

דוד ביטן: זה לא מפעל רגיל, זה מפעל שהמדינה אחראית עליו.

דוד ביטן: אם היו רוצים לפרק אותם היו מפרקים אותם אז ולא היו צריכים להגיע למצב הזה.

איתן כבל: תזרקו אותם מהקואליציה.

דוד ביטן: לא לזרוק.

איתן כבל: דוד, קצת – בקטנה.

דוד ביטן: יש לנו גם מנופים כלפי האוצר וגם אנחנו יכולים לא לעשות דיונים בדברים שלהם.

דוד ביטן: עם כל הכבוד, שלא ינהל אותנו.

דוד ביטן: הבטחנו - נקיים.

איתן כבל: תודה, דוד.

<קריאה: 70,000 אומנים ואתה לא שומע אותם.

<קריאה: 70,000 אומנים ומבצעים שרשומים - - -

איתן כבל: הנה, שמעתי.

איתן כבל: אני אתן לך.

איתן כבל: בעוד שלושה שבועות נקיים דיון נוסף ואתה תפתח אותו.

<קריאה: אני רושם אותך להיות באמ"י כי אתה שחקן - - -

איתן כבל: חבר הכנסת אילן גילאון שאל את יונה שאלה לגבי "פוליטיקה".

איתן כבל: אנא, תשובתך.

איתן כבל: חבר הכנסת עיסאווי בקצרה ואני מסכם.

<יונה ויזנטל: אני אנצל את ההזדמנות.

<יונה ויזנטל: רשות השידור נמצאת כבן ערובה בחוק הזה ובין יועצים משפטיים - העובדים, היוצרים וספקים.

<יונה ויזנטל: אותו סטודנט ששומר בכניסה ברשות השידור, מחברת השמירה הוא מקבל את הכסף.

<יונה ויזנטל: הוא לא מקבל משכורת.

<יונה ויזנטל: צריך לראות את כולם.

<יונה ויזנטל: הפלונטר המשפטי הזה, עם כל הכבוד, ואם תתנו הארכה - אם לא תהיה הבטחה של מימון, רשות השידור לא תוכל להמשיך להתקיים.

<יונה ויזנטל: זה העובדים, הספקים - - - לגבי "פוליטיקה" - כמו כל תוכנית טלוויזיה וכל ערוץ טלוויזיה, תוכניות יוצאות לפגרה, הולכות לריענון.

<יונה ויזנטל: בודקים אותן, משנים אותן.

<יונה ויזנטל: זה "עובדה", "ארץ נהדרת" - - -

אילן גילאון: מתי היתה הפעם האחרונה ש"פוליטיקה" יצאה לחופשה?

אילן גילאון: לפני שבע שנים.

אילן גילאון: גם זה היה - - -

<יונה ויזנטל: מה לעשות?

<יונה ויזנטל: יש הנהלה חדשה ברשות השידור שרוצה לרענן.

אילן גילאון: אתה פוגע בתוכנית כזאת - - -

<יונה ויזנטל: אני לא פוגע בתוכנית.

<יונה ויזנטל: גם "המקור", גם "עובדה" וגם "ארץ נהדרת" יורדים מהאוויר לריענון, וזה המשמעות.

<יונה ויזנטל: כך פועלת כל תחנת טלוויזיה בעולם, לרבות ה-BBC, וכל תוכנית – זה הכול.

אילן גילאון: מה המימון של התוכנית?

אילן גילאון: זו אחת התוכניות הכי זולות שיש.

אילן גילאון: על מה אתה מדבר?

אילן גילאון: זה ברור לגמרי מה שאתה עושה פה.

<יונה ויזנטל: זה קשור לריענון.

<יונה ויזנטל: התוכנית חוזרת, אל תתבלבל, חבר הכנסת גילאון.

<יונה ויזנטל: התוכנית ירדה לפגרה.

אילן גילאון: למראית עין לא הייתי עושה - - -

איתן כבל: יונה, אמרת את דבריך – תודה.

איתן כבל: לא מקובל על חבר הכנסת גילאון.

איתן כבל: נורית, משפט.

נורית קורן: גם אני רציתי להצטרף לקטע של תוכנית "פוליטיקה".

נורית קורן: אני חושבת שמכיוון שגם הכנסת עוד לא יצאה לפגרה, תצאו לפגרה באוגוסט.

איתן כבל: בואי לא נפתח את ענייני הפגרות של הכנסת.

נורית קורן: העלויות של התוכנית הזו הן ממש זניחות.

נורית קורן: זו תוכנית הדגל של ערוץ 1.

נורית קורן: למה לפגוע דווקא בתוכנית הזו?

איתן כבל: תודה, נורית.

איתן כבל: עיסאווי, בבקשה.

עיסאווי פריג': אני מבקש ממך בשם ועדת הכלכלה ולמען כבודה, לפני שמצביעים מן הראוי שראש הממשלה יבוא לכאן.

עיסאווי פריג': אפשר לעשות את זה מחר, עוד יום-יומיים.

עיסאווי פריג': ראש הממשלה יבוא לכאן ובעשר דקות הוא יגיד מה הוא הולך לעשות, שיתחייב בפני כולם מה הוא הולך לעשות.

עיסאווי פריג': שנית, במידה ואנחנו מאשרים את זה עכשיו - כשהצעתי היא למחר להביא את ראש הממשלה – במידה וכן שהשר אקוניס הממונה צריך לקיים דיונים מרתוניים החודש הזה לפני הפגרה על כל שינויי החקיקה.

איתן כבל: תודה.

איתן כבל: אני רוצה לסכם.

איתן כבל: עיסאווי, באמת יש לי תחושה שאני יכול לדבר, אם לא בשם כל חברי הכנסת, לפחות בשם רובם.

איתן כבל: אני אתחיל מהסוף.

איתן כבל: ראשית, אני אמליץ בפני חבריי, לא בקלות, להצביע על מתן הארכה לאור הנסיבות.

איתן כבל: שנית, אני מוחה בכל תוקף על ההחלטה, אם היא באמת כזו, לעכב תשלום כלשהו לעובדים.

איתן כבל: יש פה שני דברים שונים, בואו לא נערבב.

איתן כבל: אני מדבר שוטף ואני מבקש לא להפריע לי.

איתן כבל: אני קודם כל מדבר על העובדים.

איתן כבל: הם לא ישמשו בני ערובה במאבקים, אנחנו לא ניתן לזה.

איתן כבל: אני אומר את זה לא בפופוליזם, אלא אני אומר שכל עוד לא נקבעו כללים ולא הוצאו לדרך, אף עובד לא ייפגע.

איתן כבל: שלישית, אני אומר לך, אדוני השר הממונה, יש שלושה חודשים, מצד אחד.

איתן כבל: מצד שני, אדוני המנכ"ל, או אדוני השר - אני לא נכנס בין שניכם מי צריך ומה - קודם כל, שלושה אנשים: עבדכם, עיסאווי פריג', ודוד ביטן.

איתן כבל: אנחנו ניפגש, ואני מבקש את זה לאלתר, יחד איתך, יחד עם מנכ"ל משרד האוצר.

איתן כבל: אנחנו רוצים לקבל מכם לא עוד חודש וחצי, בוודאי לא עוד שלושה חודשים.

איתן כבל: אני אישית אעקוב מקרוב.

איתן כבל: אני רואה בעניין הזה באמת מחויבות אישית שלי לתהליך.

איתן כבל: אנחנו ניפגש איתכם כבר אם אפשר השבוע, מקסימום תחילת השבוע הבא.

איתן כבל: אנחנו נרצה לראות בדיוק איך אתם מתכננים לטפל בדברים.

איתן כבל: אנחנו נרצה לראות מה הם השינויים שאתם מבקשים להניח בפנינו בחוק.

איתן כבל: וברור כבר שנדרשים שינויים.

איתן כבל: אני כבר אומר לכם, אנשי המקצוע, ואני אומר לך, אדוני השר, לא ניתן לשום שינוי בחוק שמחזיר את הפוליטיקה בדרך כזו או אחרת פנימה - לא יקום, לא יהיה.

איתן כבל: אני מצפה מכולם לתת לנו את היד בעניין הזה.

איתן כבל: אני אומר לכם, העובדים, העובדים לא יפוטרו.

איתן כבל: העובדים יגיעו להבנות על-פי כל ההסכמים שהיו עד היום.

איתן כבל: זה השיח בינינו.

איתן כבל: אנחנו גם נבדוק את האפשרות שאתם העליתם, ובאמת עשית את זה כבר אקסטרים לגמרי עם ה-90%.

איתן כבל: אבל הבקשה שלך לא נופלת על אוזניים ערלות.

איתן כבל: גם כן שוחחתי כמעט כל החברים בוועדה כאן ואני חושב שאפשר להתכוונן בצורה מכובדת ונכונה - יונה והחברים האחרים - שהראש יהיה פתוח בעניין הזה.

איתן כבל: אנחנו לא חוזרים לאחור, לא עם ביטולי האגרה.

איתן כבל: די, מספיק עם זה.

איתן כבל: כבר היה הקמפיין.

איתן כבל: הבחירות הסתיימו וכבר ראינו את הקמפיין שעשו על עובדי רשות השידור.

איתן כבל: זה מאחורינו.

איתן כבל: אנחנו רוצים להסתכל מהיום והלאה.

איתן כבל: אנחנו רוצים לתת אופק.

איתן כבל: אבל אני אומר לך, אדוני השר, אתה שעומד על זה שאתה התנגדת לחוק וזה - אני חוזר ואומר, הכוונה היא כוונה נכונה כי בסוף בסוף אם לא היה תהליך כלשהו כל העסק היה מתפרק.

איתן כבל: בואו עוד הפעם לא נרמה את עצמנו, אני לא אוהב את זה.

איתן כבל: כל אחד רץ עם הדגל שלו ומספר איך הוא היה.

איתן כבל: בסוף בשורה התחתונה אנחנו רוצים שידור ציבורי פתוח, חופשי, דמוקרטי.

איתן כבל: כמו שאני יודע להקשיב כל בוקר לאריה גולן, אני רוצה שכולם גם יקשיבו לא רק לאריה גולן, אלא שיצפו גם בטלוויזיה טובה, יקשיבו לתוכניות טובות.

איתן כבל: התליות, או יצירת התליות בחוק, ואני אומר לך, אדוני השר, ואני אומר לך, אדוני המנכ"ל, נוצרו, וזה נכון, בכורח הנסיבות, בלוח הזמנים - התליות שלא היה להן מקום.

איתן כבל: זה פשוט בלתי אפשרי לעמוד בהן.

איתן כבל: זאת אומרת, מי שחושב שעד שיימכר הבניין ב- - -, מי שנותן התליה כזו אומר:

איתן כבל: אני עשיתי כאילו אני מביא חוק.

איתן כבל: זו המשמעות.

איתן כבל: אין התליות כאלה.

איתן כבל: לא יכולות להיות התליות, הדברים ברורים.

איתן כבל: האגרה בוטלה, אבל היה דיון מאוד עמוק, מאוד מקיף, בשאלה מאיפה יבוא הכסף ואיך יועבר הכסף.

איתן כבל: כדי שלא תהיה זיקה פוליטית, החוק מדבר בצורה ברורה איך הדברים יתנהלו.

איתן כבל: לכן, אני אומר לכם אדוני השר, אדוני המנכ"ל, אתם תקבלו גם ממני אישית בשם חברי הוועדה, וכאן אני אומר לך, פה זה לא קואליציה-אופוזיציה, הקרב פה הוא של כולנו סביב השולחן בעניין הזה.

איתן כבל: אנחנו נדרוש את התשובות לעניין הזה.

איתן כבל: בעוד שלושה שבועות יתקיים דיון נוסף כדי לדעת האם אנחנו על הנתיב או אנחנו לא על הנתיב.

איתן כבל: לא אתן שאף אחד ישחק בי באופן אישי ולא בחברי הוועדה.

איתן כבל: כל החלטה שתתקבל ואנחנו אומרים אותה, אנחנו מתכוונים אליה.

איתן כבל: אנחנו גם נעמוד בה.

איתן כבל: אני לא נותן מונולוג בשביל לבלבל לכם את המוח, אני נותן את המונולוג הזה כדי לעמוד בדיוק מאחורי כל מילה שאני אומר.

איתן כבל: לסיום, ברשותכם, אנחנו צריכים להצביע על האישור של הצו.

איתן כבל: אדוני השר יסכם.

איתן כבל: נקריא את הצו ונצביע.

אופיר אקוניס: אתייחס קודם.

אופיר אקוניס: תודה, אדוני היושב-ראש.

אופיר אקוניס: אני חושב שהתקיים פה דיון חשוב, נוקב ויסודי באחת הסוגיות החשובות ביותר בתחום התקשורת והיא קיומו של שידור ציבורי.

אופיר אקוניס: שלא יהיו אי-הבנות - כיוון ששמעתי פה חברי כנסת רבים וגם את הפקידות הבכירה ביותר, אני אומר לכם שאני לוקח אחריות מלאה להמלצה שלי להאריך את החוק כפי שהציע המחוקק הקודם, משום שגם הוא לקח בחשבון שהוא לא יצליח להקים את תאגיד השידור הציבורי.

אופיר אקוניס: ההמלצות הן שלי, בניגוד מוחלט לעמדות רבות ואחרות שנשמעו נגד העמדה הזו.

אופיר אקוניס: בסופו של דבר, ברוך השם, התקבלה הכרעה על-ידי מי שצריך להכריע.

אופיר אקוניס: ומי שצריך להכריע הם נבחרי הציבור.

אופיר אקוניס: יש לי כבוד גדול מאוד לפקידות, לפקידות הבכירה.

אופיר אקוניס: מחשבותיי על המצב שנוצר בשנים האחרונות שבאה פקידות וכבר קובעת את המדיניות, זה דבר בלתי מתקבל על הדעת.

אופיר אקוניס: אני אומר לכם שהוא גם מסכן את הדמוקרטיה.

אופיר אקוניס: אגב, גם הסגנון.

אופיר אקוניס: אפשר לדבר לעובדים בישראל בצורה קצת יותר אנושית.

אופיר אקוניס: זה לא יזיק לאף אחד ולא יפחית מערכו של אף אחד, בדיוק כפי שאני עשיתי כשר בממשלה שהלך למקום הזה, אדוני היושב-ראש, והקשיב, והקשיב גם לדברים לא נעימים.

אופיר אקוניס: וגם בוועדה הזו השמעתי לעובדי רשות השידור, ואתה היית בדיונים האלה וגם מנהלת הוועדה והיועצת המשפטית.

אופיר אקוניס: אני התרעתי.

אופיר אקוניס: אני אמרתי לעובדי רשות השידור כשהיינו על סף החתימה על הרפורמה הקודמת שהוויכוחים הפנימיים ברשות השידור של ועד כזה נגד ועד אחר, של אמירות והדלפות נגד הנהלה כזו או הנהלה אחרת רק כדי להחליף את ההנהלה, יפילו את הבית על כולם.

אופיר אקוניס: ואני אומר לכם, שאם לא נאריך – ואני מעריך שנאריך משום שכל חברי הכנסת יגלו אחריות – הבית הזה עמד ליפול ב-30 ביוני בשתיים-עשרה בלילה.

אופיר אקוניס: תקשיב טוב, אדוני היושב-ראש.

אופיר אקוניס: לפי החוק בשתיים-עשרה בלילה, ב-1 ביולי, זו מהדורת החדשות הראשונה של קול ישראל, לפי חוק אסור היה לה בכלל להיות משודרת.

אופיר אקוניס: לכן, חשבתי שנדרשת ההארכה הזו.

אופיר אקוניס: בראש ובראשונה, כדי להציל את השידור עצמו כי כן היינו בפני החשכת מסך - שלא יספרו לכם שום סיפור.

אופיר אקוניס: לא זה היה מפעיל, ולא מיקור חוץ, ולא היו משדרים בערוץ 1 ולוקחים מארכיון החינוכית - כל מיני רעיונות הזויים ששמעתי בשלושה שבועות שבהם אני אחראי על העניין הזה.

אופיר אקוניס: עמד על השולחן סגירה בניגוד לחוק משום שהחוק עצמו אומר back to back.

אופיר אקוניס: חזר על זה גם השר ארדן וגם היועצת המשפטית של משרד התקשורת.

אופיר אקוניס: אנחנו מחויבים וכולנו שווים בפני החוק.

אופיר אקוניס: אם אין back to back אין מעבר מרשות השידור לתאגיד השידור הציבורי.

אופיר אקוניס: אני כמובן רוצה לומר לכם, כיוון שהצעת את ועדת המשנה שהקמת פה יחד עם חברי הכנסת: ביטן וופריג', שאנחנו רוצים - - -

איתן כבל: לא ועדת משנה אלא צוות שילווה.

אופיר אקוניס: סוג של צוות פנימי שידון איתנו.

אופיר אקוניס: אנחנו פתוחים לכל רעיון.

אופיר אקוניס: אנחנו רוצים לשמוע מה יש לכם להציע.

אופיר אקוניס: גם אנחנו נבוא, חבר הכנסת פריג', עם הרעיונות שלנו.

איתן כבל: זה מבהיל אותי כשאתה אומר שאתם באים עם רעיונות.

אופיר אקוניס: זכותי להעלות רעיונות.

אופיר אקוניס: אין מה להיבהל, לא צריך להיבהל.

אופיר אקוניס: עובדה שלמדנו שכשלא נבה

אופיר אקוניס: לנו יצא מתחת ידינו החוק הזה שנעשה במחטף, ולכן אנחנו - - -

איתן כבל: אני רק רוצה להזכיר שהחוק הזה הוא על-ידי ממשלה שאתה היית.

אופיר אקוניס: נכון.

אופיר אקוניס: אתה צודק, אדוני.

אופיר אקוניס: אני מסכים איתך, אבל אני לא הייתי - - -

איתן כבל: תודה, אדוני.

איתן כבל: נציגת משרד המשפטים, אני רוצה לסיים את המחלוקת הזו שכל הזמן מתקיימת באוויר בין משרד האוצר לבין משרד התקשורת.

איתן כבל: אנחנו נוציא לך פנייה שאנחנו מבקשים את התערבות היועץ המשפטי לממשלה.

איתן כבל: כי אם הנושא הזה של מי ומה צריך לשלם ומי מעביר ובאיזה בהתניות ובהתליות היה מגיע לבית-המשפט, בית-המשפט היה פוסק.

איתן כבל: במקרה שכזה, שהפרשנות של החוק כפי שכל אחד לוקח אותה לעצמו, אנחנו נוציא פנייה ליועץ המשפטי לממשלה.

איתן כבל: אנחנו מבקשים שהוא ייתן את חוות הדעת שלו כדי להסיר את הסיפור הזה אחת ולתמיד מסדר-היום.

איתן כבל: לא צריך להסמיך.

איתן כבל: זה תפקידו, זה סמכותו.

<אלידור בליטנר: אני רק מבקשת לציין שעד עתה לא הוצגה בפנינו המחלוקת הזו כמחלוקת בין משרדי ממשלה.

<אלידור בליטנר: ככל שתחודד מחלוקת משפטית בעניין הזה אנחנו - - -

איתן כבל: אני מודה לגברתי על ההבהרה.

<אתי בנדלר: גם ככל שזה לא יוצג כמחלוקת, מאחר ומשרד האוצר טוען שבנסיבות אי-גביית אגרה הוא לא חייב, סעיף 113 לחוק לא מחייב אותו לתקצב את הפעילות של רשות השידור, ומאחר וראש הממשלה הצהיר וחזר על זה כאן השר או השר הצהיר ואמר שזה על דעתו של ראש הממשלה, שאין כוונה לגבות אגרה נדרשת חוות דעתו של היועץ המשפטי לממשלה גם אם זה לא מוצג כמחלוקת, מה הדין, האם האוצר צריך להעביר את הכספים או לא.

איתן כבל: תודה.

איתן כבל: בבקשה גברתי היועצת המשפטית של משרד התקשורת, קראי את הצו.

איתן כבל: נצביע ונצא לתקופה חדשה.

<מלי פולישוק בלוך: איתן, לפני הצו תוסיף את היוצרים.

איתן כבל: אני לא מתעלם, אמרתי כבר.

<מלי פולישוק בלוך: סליחה, דיברת על העובדים.

<מלי פולישוק בלוך: לא דיברת על היוצרים.

איתן כבל: מלי, אמרתי, אמרתי.

איתן כבל: התייחסתי ליוצרים והתייחסנו לספקים והתייחסנו לכולם.

איתן כבל: אני אומר, זה נוגע לכולם: עובדם, יוצרים, ספקים וכל מי שחי מהתהליך הזה.

איתן כבל: בבקשה, גברתי.

<דנה נויפלד: "צו השידור הציבורי (דחיית תחילתו של החוק)(מס' 2), התשע"ה-2015

<דנה נויפלד: תחילתו של החוק שנדחתה בצו השידור הציבורי, תידחה בשלושה חודשים נוספים, והיא תהיה ביום י"ח בתשרי התשע"ו (1 באוקטובר 2015).

<דנה נויפלד: " אני רק אסביר מה אומר הצו.

<דנה נויפלד: סעיף92(א) לחוק השידור הציבורי, כמו שנאמר כאן, קובע את יום התחילה של החוק.

<דנה נויפלד: סעיף 92(ג) מקנה סמכות לשר התקשורת, בהסכמת שר האוצר, לדחות את המועד פעם אחת, ובאישור הוועדה לדחות גם פעם שנייה.

<דנה נויפלד: ביום ה-29 למרץ דחה השר דאז גלעד ארדן את מועד התחילה בפעם הראשונה.

<דנה נויפלד: זה אכן גם דווח לוועדת הכלכלה כפי שהחוק מורה.

<דנה נויפלד: עכשיו מובא בפניכם הצו הדוחה פעם נוספת בשלושה חודשים נוספים.

איתן כבל: והאחרונה.

<דנה נויפלד: והאחרון, עד ה-1 באוקטובר 2015.

<דנה נויפלד: כמובן לפי החוק מתבקשת לעניין אישור - - -

איתן כבל: בוודאי, אוקיי.

איתן כבל: מי בעד ירים את ידו?

איתן כבל: בעד – פה אחד צו השידור הציבורי (דחיית תחילתו של החוק)(מס' 2), התשע"ב-2015, אושר

איתן כבל: פה אחד.

איתן כבל: תודה רבה לכם, הישיבה נעולה.